hotchpotch/miracl-hf-unified huggingface dataset:
రామప్ప గుడిలో శిల్ప కళా చాతుర్యం
శిల్పకళా విశిష్టతతో నిర్మితమైన రామప్ప గుడి వరంగల్ జిల్లా ములుగు తాలూకాలో ఉంది. ఇది వరంగల్లుకు నలబై మైళ్ళ దూరంలో ఉంది. ఈ గుడిని 1162 లో రుద్రసేనాని అనే రెడ్డి సామంతు రాజు కట్టించాడు. రామప్పగుడి ఆలయ నిర్మాణంలోని చిత్ర కౌశలం, శిల్పకళా నైపుణ్యం వర్ణించనలవికానివి. ఈ కాకతీయ శిల్పకళా చాతుర్యం ఇన్నేళ్ళు గడిచినా, ఈ నాటికి చూపరులకు అమితానందాన్ని కలిగిస్తూంది. భరత నాట్య శాస్త్రమంతా మూర్తీ భవించినట్లుగా, స్థంబాలమీదా, కప్పులమీదా, కనబడుతుంది.రామప్ప గుడి లోని విగ్రహాలు, స్థంబాలపై ఉన్న శిల్పాలు ముఖ్యంగా దేవాలయ మంటపంపై కోణాల్లో నాలుగు పక్కలా అమర్చిన పెద్ద నల్లారాతి నాట్య కత్తెల విగ్రహాలు అతి సుందరమైనవి. ఆ విగ్రహాల సొమ్ముల అలంకరణాలు, వాటి త్రిభంగీ నాట్య భంగిమలూ శిల్పకారుల్నే సమ్మోహితుల్ని చేస్తున్నాయి. దేవాలయం లోని స్థంబాలపై చెక్కిన నాట్య భంగిమలు, మృదంగాది వాద్యముల మరియు అనేక రకములైనవాద్యముల రేఖలు చిత్రించబడి ఉన్నాయి. జాయప సేనాని రచించిన నృత్తరత్నావళిలో ఉదహరించిన నాట్యశిల్పమంతా రామప్ప గుడిలో తొణికిసలాడుతూ ఉంది.
పాలంపేట లోని రామప్ప చెరువు కట్ట తూర్పు చివరనున్న దేవాలయంలోపలి భాగంలో స్త్రీలు మద్దెల వాయిస్తూ వుండగా, వివిధ భంగిమలలో నృత్యం చేస్తున్న అనేక మంది ఆటకత్తెల శిల్పాలున్నాయి. అదే దేవాలయం పడమటి వైపు ద్వార బంధాలమీద మార్థంగికురాండ్ర శిల్పాలున్నాయి. వరంగల్లు రుద్రమదేవి కోట ద్వారబంధంపై రాతి పలక మీద మార్థంగికురాండ్ర శిల్పాలు చెక్కబడి ఉన్నాయి. ఆ కోటలోనే స్వంభూ దేవాలయలో ఒక చిన్న శివ తాండవ నృత్య శిల్పముంది. హనుమ కొండ వెయ్యి స్థంభాల గర్బగుడి ద్వార బంధాలమీడ వివిధ నాట్యాల నృత్య భంగిమలలో స్త్రీల శిల్పాలున్నాయి.
విజయ నరేష్
విజయ నరేష్ లేదా నరేష్ ఒక ప్రముఖ తెలుగు సినీ నటుడు. ఇతను ప్రముఖ నటి విజయ నిర్మల కుమారుడు. అనేక తెలుగు చిత్రాలలో హాస్య ప్రధాన పాత్రలు పోషించాడు. ముఖ్యంగా జంధ్యాల దర్శకత్వంలో వచ్చిన అనేక విజయవంతమైన చిత్రాలలో నటించి ప్రేక్షకులను మెప్పించాడు.
బాలనటుడిగా 1972లో పండంటి కాపురం చిత్రం ద్వారా సినీరంగ ప్రవేశం చేశాడు. 1982 లో ఇతని తల్లి విజయ నిర్మల దర్శకత్వంలో "ప్రేమ సంకెళ్ళు "' చిత్రంలో కథానాయకుడిగా నటించాడు, కానీ ఆ చిత్రం విజయవంతం కాలేదు. తర్వాతి కాలంలో అనేక హాస్య ప్రధాన చిత్రాలలో నటించి నటుడిగా మంచి పేరు తెచ్చుకున్నాడు. ఇతను కథానాయకిడిగా నటించిన చిత్రం జంబలకిడి పంబ తెలుగు చలన చిత్ర చరిత్రలో అత్యధిక వసూళ్ళు సాధించిన హాస్య చిత్రంగా నిలిచింది. కొద్ది కాలంగా సహాయ పాత్రలను పోషిస్తున్నాడు. ప్రతినాయక పాత్రలను కూడా పోషించనున్నట్లు తన అభిప్రాయాన్ని వెల్లడించాడు.
ఇతని వివాహము మూడుసార్లు జరిగింది. మొదటి సీనియర్ కెమెరామెన్ శ్రీను కుమార్తెను పెళ్ళి చేసుకున్నాడు. వీరికి ఒక బాబు నవీన్ జన్మించిన తర్వాత మనస్ఫర్ధల కారణంగా విడిపోయారు. తర్వాత రెండో పెళ్ళి చేసుకున్నాక అది కూడా విడాకులవరకు వచ్చింది. 50 ఏళ్ళ వయస్సులో ఆంధ్రప్రదేశ్ రాజకీయనాయకుడు అయిన రఘువీరారెడ్డి సోదరుడి కుమార్తె రమ్యను 2010 డిసెంబరు 3 న హిందూపురంలో వివాహం చేసుకున్నాడు.ముగ్గురు కొడుకులు.
1990 వ దశకంలో రాజకీయ అనిశ్చితి వల్ల వాజ్‌పేయి ప్రభుత్వం కేవలం పదమూడు రోజులో ప్రభుత్వం ఏర్పాటు చేసింది. ఆ సమయంలో వాజపేయి ప్రసంగానికి ఉత్తేజితుడై భారతీయ జనతా పార్టీలో చేరి కొంతకాలం చురుకైన పాత్ర పోషించాడు. యువ నాయకుడి నుంచి రాష్ట్ర జనరల్ సెక్రటరీ స్థాయికి ఎదిగాడు. 2009లో పార్లమెంటుకు పోటీ చేసి ఓటమి పాలయ్యాడు. తరువాత బిజెపిని వదిలిపెట్టాడు.
ఉల్లిపాయ వడియాలు
ఉల్లిపాయ వడియాలు ఒక రకం వడియాలు. వీటిని మినప్పప్పు - ఉల్లిపాయల మిశ్రమంతో తయారు చేస్తారు.
గారెలకు చేసే తరహాలో మినప్పప్పును నానబెట్టుకుని పిండిగా రుబ్బుకొని అందులోకి రుబ్బుకున్న ఉల్లిపాయల మిశ్రమాన్ని కలిపి ఉండలుగా చేసి, ఎండలో వడియాలుగా పెట్టుకుంటారు. 
అవసరమయినపుడు నూనెలో వేపుకుని తినవచ్చు.
మినపప్పు ఐదు గంటల ముందు నానపెట్టుకోవాలి ఉల్లిపాయలు సన్నగా కట్ చేసుకోవాలి అల్లం,పచ్చిమిర్చి మెత్తగా నూరుకోవాలి .మినపప్పు కొంచెం గట్టిగగారెల పిండిలా గ్రైండ్ చెయ్యాలిఅపిండిలో ఉల్లిపాయముక్కలు,ఉప్పు,జీలకర్ర,అల్లం,పచిమిర్చిముద్దకలిపి చిన్న,చిన్న ఉండలుగ వడియాలు పెట్టుకోవాలిబాగా ఎండపెట్టుకోవాలి. 
ముళ్ళపూడి వెంకటరమణ తన ఆత్మకథ కోతి కొమ్మచ్చిలో ఈ ఉల్లిపాయ వడియాల గురించి రాసుకున్నారు.
లింగరాజ ఆలయం
లింగరాజ ఆలయం ఒడిషా రాజధాని భువనేశ్వర్ లో గల అత్యంత ప్రాచీన ఆలయం.
లింగరాజ అనగా లింగాలకు రాజు అనే అర్థము. ఈ ఆలయంలో ని లింగమునకు త్రిభువనేశ్వర అనే పేరుగలదు. ఈ ఆలయం దాదాపు 1100 సంవత్సరాలకు మునుపు నిర్మించబడినది. కానీ ఈ ఆలయ నిర్మాణం 6వ శతాబ్దంలోనే జరిగిందని చెప్పడానికి ఆలయం వద్ద నున్న శిలాశాసనాలపై చెక్కబడిన సంస్కృత లిపి సాక్షంగా ఉన్నది.
ఈ ఆలయం భువనేశ్వర్ నగరంలోని అన్ని ఆలయాలలో కెల్లా పెద్దది. (1808 – 1886), అనే చరిత్రకారుడి అభిప్రాయం ప్రకారం ఈ ఆలయం భారతదేశంలో ని గొప్ప హిందూ ఆలయాలలో ఒకటి. ఈ ఆలయం చుట్టూ విశాలమైన ప్రహరీ ఉన్నది.
వీరమ్మకుంట
వీరమ్మకుంట, పశ్చిమ గోదావరి జిల్లా, పెదపాడు మండలానికి చెందిన గ్రామము.. పిన్ కోడ్: 534 437. 
పెదపాడు మండలానికి చెందిన వీరమ్మకుంట గ్రామము, ఏలూరు పట్టణము నుండి, 11 కిలోమీటర్ల దూరములో వున్న, వ్యవసాయక, కుగ్రామము. ఈ గ్రామమునకు
మూడు కిలోమీటర్ల దూరములో కొల్లేరు సరస్సు ఉంది.అక్కడే శ్రీ దాసరి కొటెశ్వర రావు గారిచే నిర్మించబడిన, ఫెద్దింట్లమ్మ ఆలయము కూడా ఉంది.ఈ ఆలయము
వద్ద ప్రతీ సంవత్సరము ఫిబ్రవరి నెలలో, పెద్దింట్లమ్మ వుత్సవాలు జరుప బడును. కొల్లేటి గ్రామ ప్రజలు ఈ వుత్సవాలలో భక్తి శ్రద్ధలతొ పాల్గొంటారు.
ఈ గ్రామములో మర్రాపు వారిచే నిర్మించబడిన రామాలయము, మరియు విగ్నేశ్వర ఆలయము, కలిపిండి కృష్ణ గారిచే నిర్మించబడిన షిరిడీ సాయి బాబా ఆలయములు ఉన్నాయి.
ఈ గ్రామములో మర్రాపు సింహాచలము మెమోరియల్ చారిటబుల్ ట్రష్టు, వారిచే నిర్మించబడిన, ధ్యాన మందిరము కూడా ఉంది. ఈ ట్రష్టు వారు గ్రామస్తుల సహకారముతొ
కల్యాణ మండపము కూడా నిర్మించే యోచనతో ఉన్నారు. ఈ ట్రుష్టు వారు నిరాధార వ్రుద్దులకు వ్రుద్దాప్య పించన్లు, పేద, అంధ విద్యర్దులకు ఆర్థిక సహాయముతొ సేవ చేస్తున్నారు.
అలకనంద
అలకనంద నది హిమాలయాల లో పుట్టి ఉత్తరాఖండ్ రాష్ట్రం గుండా ప్రవహించే ఒక నది. ఇది అనగా ఈ నది దేవప్రయాగ వద్ద భగీరథ నదితో కలిసి గంగానది గా పిలువబడుతూంది. అలకనంద నది బదరీనాథ్‌కు ఉత్తరంగా సుమారు 40 కి.మీ. అవతల హిమాలయ కొండల మధ్య పుట్టి దేవప్రయాగ అనే వూరి వరకూ ‘అలకనంద’ అనే పేరుతోనే ప్రవహిస్తుంది. అయితే బద్రినాథ్‌కు చాలా దూరంలో గంగానది గంగోత్రి అనే చోట నేలమీదకు దిగి, అక్కడ నుంచి భాగీరథి అనే పేరుతో ముందుకు సాగివస్తుంది. అలాగే కేదార్‌నాథ్ దగ్గర భిలాంగన, మందాకిని అనే నదులు జన్మించాయి. అందులో భిలాంగన నది ముందుకు సాగివచ్చి తిహారి అనే టోట భాగీరథి నదిలో కలిసి పోతుంది. అక్కడినుంచి అది భాగీరథి అనే పేరుతో ముందుకు సాగిపోతుంది.
ఈ నది భగీరథ నదిని కలువక ముందే మరికొన్ని నదులతొ కలుస్తుంది. ఈ నది కిన్నేరసాని నదితో కలుస్తుంది ఇది కిన్నేరసాని నదితొ రుద్రప్రయాగ వద్ద కలస్తుంది. అంతేకాదు పిండారి నదితో కర్న ప్రయాగ వద్ద కలుస్తుంది. విస్ణు గంగ నదితో విస్ణు ప్రయాగ వద్ద కలుస్తుంది.
అనగనగా ఓ నాన్న
అనగనగా ఓ నాన్న మల్లాది వెంకట కృష్ణమూర్తి రచించిన ఒక నవల. ఇది అల్జీమర్స్ అనే వ్యాధితో బాధపడుతున్న ఒక మతిమరపు నాన్న కథ.
ఇది ఒక మంచి సెంటిమెంట్ ఉన్న కథ. త్రివిక్రమ్ ప్రభుత్వ ఆసుపత్రిలో డాక్టర్. అతని తల్లి జనని. తండ్రి రామ్ ప్రసాద్. రామ్ ప్రసాద్ అల్జీమర్స్ అన్న వ్యాధితో బాధపడుతూ ఉంటాడు. ఆ వ్యాధి లక్షణం వల్ల ఈ నిమిషంలో జరిగింది మరు నిమిషంలో గుర్తు ఉండదు. అంతే కాకుండా మనుషులని కూడా గుర్తు పట్టడు. జనని, త్రివిక్రం లు రామ్ ప్రసాద్ ని చిన్న పిల్లాడిని చూసుకున్నట్టు జాగ్రత్తగా చూసుకుంటూ ఉంటారు. ఇంతలో అకస్మాత్తుగా జననికి ప్రమాదం జరిగి అక్కడికి అక్కడే మరణిస్తుంది. జనని మరణించాక త్రివిక్రమ్ కి తన తల్లి జనని కాదు అని, తండ్రి కూడా రామ్ ప్రసాద్ కాదు అని తెలుస్తుంది. కాని అతనికి తను ఎవరికి జన్మించాడో తెలిసే అవకాశం ఉండదు, రాంప్రసాద్ వ్యాధి వల్ల. త్రివిక్రమ్ ఎలా కనుక్కున్నాడు, అసలు ఏం జరిగింది అన్నది మిగతా కథ.
రజనీ భావతరంగాలు
రజనీ భావతరంగాలు బాలాంత్రపు రజనీకాంతరావు అనుభవాల సమాహారం.
ఇందులో మొత్తం 59 వ్యాసాలున్నాయి. వీనిలో తన వ్యక్తిగత అనుభవాలు మొదలుకుని అనేక ఇతర విషయాలపై రజనీ వ్రాసిన వ్యాసాల సంకలనం ఇది. ఇవన్నీ 2007-08 ప్రాంతాల్లో ఆంధ్రప్రభ మరియు ఆంధ్రపత్రిక లలో వచ్చిన వ్యాసాల సంకలనం. “కాళిదాసు, అన్నమయ్య నుండి రవీంద్రుడి వరకు, ఆంధ్రి రాగం నుండి జ్యోతిషం వరకు” రకరకాల అంశాలపై రజనీకాంతరావు రచించిన వ్యాసాలివి.
“జంతునేస్తాలు”, అంటూ తమ చిన్నప్పుడు తాతగారి పెరడులోని ఆవు మొదలుకుని తమ ఇంట్లో ఉన్న “పాటలు పాడే” కుక్క సీజర్ దాకా ఆయన చెప్పిన కబుర్లు భలే ఆసక్తికరంగా ఉన్నాయి. ముఖ్యంగా “వాళ్ళు నీ పాట వింటారు, పాడమ్మా మెల్లిగా” అనగానే రాగాలాపన చేసే ఈ సీజర్ గురించి చదివి తీరాల్సిందే. “పక్షి నేస్తాలూ” అన్న మరొక వ్యాసంలో ఒకచోట వీళ్ళు క్రౌంచ పక్షుల ధ్వనిని వాద్యగోష్ఠిపై పలికించాక వెంటనే అసలు పక్షుల కలకలరావాల్తో ప్రత్యుత్తరం ఇచ్చాయని చదువుతూ ఉంటే అబ్బురంగా అనిపించింది. “సమాన భావ సౌరభాలు” లో ఠాగూరు, అన్నమయ్యల గేయధోరణ్లుల్లో సామ్యాలు, వ్యత్యాసాలూ చెబుతూ ఇచ్చిన ఉదాహరణలు; “ముందు వెనుకలు” వ్యాసం లో ముందు, వెనుక పదాల వాడకంలో ఉన్న తమాషా అర్థమూ ఆసక్తికరంగా అనిపించాయి.
“అలనాటి మద్రాసు రేడియో డైరెక్టర్లు”, “పిఠాపురం సంగీత సంప్రదాయం”, “అలనాటి పిఠాపురం – మరికొందరు కవి పండితులు” – ఇలాంటివన్నీ చదువుతూ ఉంటే, రజనీకాంతరావు గతం వీథుల్లో నేనూ ఆయనతో కలిసి నడిచినట్లు అనిపించింది. బోలెడు సంగతులు తెలిసాయి.
రజనీ ఎందరో ప్రముఖులతో దగ్గరగా పనిచేశాడు. విశ్వనాథ సత్యనారాయణ, పింగళి లక్ష్మీకాంతం, అబ్బూరి రామకృష్ణారావు, కృష్ణశాస్త్రి, శ్రీశ్రీ, తల్లావజ్ఝల శివశంకరశాస్త్రి, కట్టమంచి రామలింగారెడ్డి – వంటి వారితో వృత్తి-ప్రవృత్తి పరంగా ఆయన అనుభవాలు ఆపకుండా చదివించాయి.
సినిమాల్లో ఆయన పనిచేసిన రోజుల అనుభవాలు, ఆల్ ఇండియా రేడియో ఉద్యోగిగా నిర్వహించిన వివిధ కార్యక్రమాల వివరాలు, రూపొందిస్తున్న అనుభవాలు – వీటి గురించి కొన్ని వ్యాసాలు ఉన్నాయి. నా మట్టుకు నాకు అలాంటి కబుర్లు మామూలుగా ఇష్టం కనుక, ఇవన్నీ చాలా ఉత్సాహంగా చదివాను. అలాగే, వేంకట-పార్వతీశ్వర కవులను దగ్గరగా చూశారు కనుక వారి ప్రస్తావనా, వారి గురించిన వ్యాసాలూ చాలానే ఉన్నాయి ఈ పుస్తకంలో. అన్నిసార్లు వాళ్ళ ప్రస్తావన వచ్చినందుకో ఏమో వాళ్ళ రచనలు, ముఖ్యంగా “మాతృమందిరం” చదవాలి అనిపించింది.
మా తాతయ్య, ఒక్కొక్కరోజు నేను వద్దన్నా వినకుండా రెండో ప్రపంచ యుద్ధం కాలంలో వాళ్ళ మద్రాసులో ఏవైందో చెబుతాడు. నేను వింటున్నానా? లేదా? అన్నది పట్టించుకోకుండా సాగిపోతూ ఉంటాడు. ఒకరోజు వినకపోయినా, పదిరోజులు నాకు అవన్నీ వినాలనే అనిపిస్తూ ఉంటూంది. ఈ పుస్తకం చదువుతూ ఉంటే, నాకదే అనుభూతి కలిగింది. పుస్తకం ఆద్యంతం తాతగారు పడక్కుర్చీలో కూర్చుని తన చిన్ననాటి ముచ్చట్ల మొదలుకుని, భూమ్మీద ఉన్న బోలెడు విషయాలపై తన అభిప్రాయాలు వెలిబుచ్చుతున్నట్లు ఉంటుంది. ఈ తరహాలో సాగే ధోరణి అందరికోసమూ కాదు. బోలెడు జీవితాన్ని, ఎన్నో ఆసక్తికరమైన అనుభవాల్నీ మూటగట్టుకున్న వాళ్ళు ఒకదానికొకటి సంబంధం లేకుండా కోతికొమ్మచ్చులాడుకుంటూ మనం అందుకోలేనంత వేగంతో వెళ్ళిపోతూ ఉంటే – మధ్యమధ్యలో కలిగే విసుగూ, అయోమయం వీటన్నింటి కంటే “అరే, ఈయన భలే మాట్లాడుతున్నాడు; బోలెడు ఆసక్తికరమైన కబుర్లు కూడా చెప్తాడు.” అనుకుంటూ ఇంకా వినాలి… అనిపించే బాపతు మనుషులు మీరైతే, పుస్తకం తప్పకుండా నచ్చుతుంది మీకు.
కాముని పౌర్ణమి నాటి ఉత్సవాలు
పెద్ద పెద్ద దేవాలయ క్షేత్రాలలోనూ, పల్లెల్లో దేవాలయ కళ్యాణోత్సవాలలో ముఖ్యంగా సీతా కళ్యాణ సమయంలో బండ్ల మీద పెద్ద పెద్ద గంగాళాలలో రంగు రంగుల నీళ్ళతో నింపి, మేళ తాళాలతో ఉత్సవంగా బయలుదేరి వీధుల్లో కనిపించిన వారందరి మీదా వసంతాలు జల్లేవారు. అంతేకాదు, తలుపులు మూసుకుని ఇళ్ళలో వున్న వారిని కూడా ఇళ్ళలో జొరబడి స్త్రీ పురుష భేదం లేకుండా అందర్నీ వసంతంతో ముంచి వేసేవారు. ఈ సందర్భంలో కొంత మంది మీద గులామునూ, పిడకలనూ, కప్పలనూ, మామిడి టెంకలనూ దండలుగా కట్టి మెడలో వేసేవారు. ఇలా వూరంతా మేళ తాళాలాతో వినోదాలతో పిన్నలు పెద్దలు కలిసి ఆటలతో పాటలతో సంతోషంగా ఈ వసంతోత్సవ కార్యక్రమాన్ని కన్నుల పండువుగా నిర్వహించేవారు. ఊరి వారందరినీ ఇలా రంగుల వసంతంతో ముంచినప్పుడు స్త్రీలు గానీ, పురుషులు గానీ ఎవరూ కోపగించుకునే వారు కారు. అదొక పవిత్ర కార్యంగా భావించేవారు. దానిని ఒక పవిత్ర వుత్సవంగా సంతోషంగా ఆమోదించే వారు. ఈ వసంతోత్సవాలు కులమతాలకు అతీతంగా ధనిక పేద ఐక్యతకు చిహ్నంగా, అరమరికలు లేకుండా బ్రతికే గ్రామ ప్రజల జీవితాలకు దర్పణగా జరిగేవి.
కాముని పున్నమి సందర్భంలో తెలంగాణా అంతటా జరగక పోయినా ముఖ్యంగా హైదరాబాదు, సికిందరాబాదు, వరంగల్లు మొదలైన నగరాలలో వసంతాలు జరుగుతూ వుంటాయి. పల్లె ప్రాంతాలలో రకరకాల వినోదాలతో ఆట పాటలతో ఈ వుత్సవాలు జరుగుతాయి. కాముని పున్నమి సందర్భంలో "వెన్నెల పాటలు," "అల్లో నేరేళ్ళు," "కోలాటపు పాటల్నీ," "జాజర పాటల్నీ" స్త్రీలు పాడుతూ వుంటే పురుషులు కోలాటాల్ని ప్రదర్శించే వారు. ఈ కోలాటాన్ని స్త్రీలు, పురుషులూ ప్రదర్శించినా పురుషుల కోలాటం వుధృతంగా వుంటే స్త్రీల కోలాటం లాలిత్యంగా వుంటుంది. కోలాటపు చిరుతల్ని "కోల " లంటారు. ఒక్కొక్కరూ రెండేసి చిరుతల్ని రెండు చేతులా ధరించి ఒకరి కొకరు లయ ప్రకారం అడుగుల ననుసరించి ఆయా పాటల గమకాల మేరకు ఒకడు ప్రధానుడై పాట పాడితే మిగతా బృందం వారందరూ అతనిని అనుసరిస్తారు. ఆంధ్ర దేశంలో కోలాటాల ప్రభావం ఎంత ఎక్కువగా వుందో తెలంగాణా అంతటా కూడా అంత ప్రచారంలో ఉన్నాయి. కోలాటపు పాటలు ఎక్కువగా సంవాదం రూపంలోనూ, శృంగారరస ప్రధానాలుగాను వుంటాయి. మరి కొన్ని పచ్చి శృంగారంతొ నిండి వుంటాయి. స్త్రీల కోలాటపు పాటల్లో గోపికలు, చిలిపి కృష్ణుని దుందుడుకు చేష్టలకు సంబంధించి వుంటాయి. కోలాటాన్ని గూర్చి కోలాటం శీర్షికలో వివరంగా చర్చించ బడింది.
రేడియో స్టూడియో 54 నెట్వర్క్
రేడియో స్టూడియో 54 నెట్వర్క్, లేదా స్టూడియో 54 నెట్వర్క్, Locri, కాలాబ్రియా లో ఆధారంగా ఒక ఇటాలియన్ ప్రైవేట్ రేడియో స్టేషను. Messina, రెగ్గియో కాలాబ్రియా, Vibo Valentia, Catanzaro, Cosenza, Crotone, లేస్సే, పొటెన్జా మరియు సలిర్నో): ఉద్గారాలు దక్షిణ ఇటలీ ఐదు ప్రాంతాల్లో తొమ్మిది ప్రాంతాలలో FM లో స్టూడియో 54 నెట్వర్క్ చేరుకోవడానికి. ప్రోగ్రామింగ్ 28 రోజువారీ అప్డేట్స్ తో, సంగీత హిట్స్ మరియు నిజ సమయం సమాచార ప్రసారం కలిగి ఉంటుంది.
ధృవవిజయం
చిత్తజల్లు పుల్లయ్య దర్శకత్వంలో 1936లో ఈస్ట్‌ ఇండియా ఫిలిం కంపెనీ పతాకంపై తెలుగులో ధ్రువ విజయము, సతీ అనసూయ అనే రెండు సినిమాలు కలిసి రూపొందించి జతగా మే 8, 1936న విడుదల చేశారు. పెద్ద నటీనట వర్గంతో 'ధ్రువ విజయము', పిల్లలతో 'సతీ అనసూయ' నిర్మించారు. అప్పట్లో ఒకే టిక్కెట్‌పై రెండు సినిమాలు కలిసి చూపించే పద్ధతికి శ్రీకారం చుట్టారు. టిక్కెట్టు వెల రెండు అణాలు ('బేడ').
ఈ సినిమాకు రేలంగి వెంకట్రామయ్య ప్రొడక్షన్‌ మేనేజర్‌గా వ్యవహరించారు. కళ అడవి బాపిరాజు, సంగీతం : ప్రభల సత్యన్నారాయణ. 'జో అచ్యుతానంద జో జో ముకుంద' అనే అన్నమాచార్య కీర్తన ఈ చిత్రంలో ప్రప్రథమంగా వినిపించారు. మాటలు, పాటలు రికార్డుల రూపంలో రావడం ఈ చిత్రంతోనే ప్రారంభం అయింది. రికార్డులు సన్‌ రికార్డింగ్‌ కంపెనీవారు విడుదల చేశారు.
లక్ష్మా గౌడ్
కలాల్ లక్ష్మా గౌడ్ ఆగష్టు 21, 1940 న మెదక్ జిల్లాలోని నిజాంపూర్లో జన్మించాడు. ఈయన చిత్రకళలోనే కాక, ముద్రణ మరియు డ్రాఫ్టింగ్ లో కూడా దిట్ట. శిల్పకళ, గాజుపై చిత్రకళ లోనూ ఆరితేరిన లక్ష్మా గౌడ్, గ్రామీణ నేపథ్యంగల శృంగార భరిత చిత్రాలకు ఖ్యాతి గాంచాడు.
లక్ష్మా గౌడ్ బాల్యం గ్రామంలో కొనసాగడం వలన, గ్రామీణ సంప్రదాయాలు, కళలను గమనించే అవకాశం లభించింది. బాలుడిగా ఉన్నప్పుడు తోలుబొమ్మలాట, మట్టితో చేసే అలంకరణల పట్ల ఆకర్షితుడయ్యాడు. కాలం గడిచే కొద్దీ చిత్రకళపై ఆసక్తి పెంచుకొని హైదరాబాదుకి చెందిన ప్రభుత్వ లలిత కళల కళాశాలలో చేరాడు. కే.జీ. సుబ్రమణ్యన్ నేతృత్వంలో పైకప్పుల లోపలి భాగాలపై వేసే మ్యూరల్ పెయింటింగుల అధ్యయనానికై 1963-65 లో బరోడా లోని ఫ్యాకల్టీ ఆఫ్ ఫైన్ ఆర్ట్స్ కి వెళ్ళిన లక్ష్మా గౌడ్ కు, ముద్రణరంగంలో ఆసక్తి కలిగింది . చిత్రకళలోని ముద్రణరంగ విభాగంలో తనదైన ఒరవడిని సృష్టించాడు.
పట్టా పుచ్చుకొన్న తర్వాత గౌడ్ నిజాంపూర్ తిరిగివచ్చాడు. తాను కొత్తగా నేర్చుకొన్న లౌకిక పట్టణ దృక్కోణం నుండి తనలోని కళాకారుడు గ్రామీణ జీవితంలోని ప్రశాంతమైన వాతావరణం లోని శృంగార రసం పట్ల ఆకర్షితుడయ్యాడు. ఇది పట్టణాలలో తాను మధ్యతరగతిలో గమనించిన శృంగార రసానికి వైరుధ్యంగా ఉండేది.
లక్ష్మా గౌడ్ తన చిన్ననాటి జ్ఞాపకాలను నెమరువేసుకొనే ప్రక్రియలో గ్రామీణ మరియు గిరిజన చలాకీదనాన్ని పట్టణ చట్రంలో నుండి చూస్తూ, ఊహాచిత్రాలను కవిత్వంతో అనుసంధానిస్తూ అధివాస్తవిక, కామేఛ్ఛ లక్షణాలు గల చిత్రాలను గీయసాగాడు. గ్రామీణ జీవిత చిత్రాలను బూడిద రంగులలో చిత్రీకరణ చేశాడు. తర్వాత వేసిన కలం, సిరాల చిత్రాలలో పాత జ్ఞాపకాలు, అధివాస్తవికత మరియు శృంగారం కలగలిపి ఉండేవి. ఈ శైలి గురించి ప్రస్తావిస్తూ, “ మనం స్త్రీ-పురుష సంబంధాలను, సంతానోత్పత్తిని గురించి బహిరంగంగా చర్చించే సంస్కృతి నుండి వచ్చాము. అవి సమకాలీన సందర్భంలో పునరావృత్తం అయినపుడు వాటి గురించి సిగ్గు పడవలసిన అవసరం ఏముంది?" అని అన్నాడు.
నిండైన పొదుగులతో ఉన్న మేకలు, స్తంభించిన పురుషాంగాలు గల మేకపోతులు మూలాంశాలుగా కొన్ని చిత్రాలు సృష్టించాడు. ఈ మేకలు కేవలం గ్రామీణ భారత ప్రతిరూపాలు మాత్రమే కావు. గౌడ్ మాటలలో: "ఈ మేకల గురించి ఎవరూ పట్టించుకోరు, ఒక్క చిత్రకారుడు తప్ప. వీటిలో తమని పెంచి పోషించిన స్వస్థలాలను వీడి, శునక సంకల్పాలతో జీవిస్తున్న మనుషులే నాకు కనిపిస్తారు."
1970 నాటికి జలవర్ణాలు, తీవ్రత పెరిగిన శృంగార చిత్రాలు వేసిన గౌడ్, 1980 నాటికి సాంప్రదాయికత వైపు మొగ్గి ఇట్టి అలంకారాలు, గాజు పై చిత్రీకరణ వైపు మొగ్గాడు.
హైదరాబాదు యూనివర్శిటీ లోని సరోజినీ నాయుడు స్కూల్ అఫ్ పెర్ఫార్మింగ్ ఆర్ట్, ఫైన్ ఆర్ట్ అండ్ కమ్యూనికేషన్ కి ప్రధానోపాధ్యాయుడుగా వ్యవహరిస్తున్నాడు.
లక్ష్మా గౌడ్ పలు జాతీయ అంతర్జాతీయ ప్రదర్శనలలో తన చిత్రాలను ప్రదర్శించాడు.
పాపట్ల కాంతయ్య
పాపట్ల కాంతయ్య నాటక కవి, హిందుస్తానీ సంగీత వాద్వాంసుడు, వాగ్గేయకారుడు. స్వరసింహ బిరుదాంకితుడైన కాంతయ్య జగ్గయ్యపేటలో 1880లో జన్మించారు. 20వ శతాబ్దపు తొలి దశకాల్లో చందాల కేశవదాసు, బలిజేపల్లి లక్ష్మీకాంతకవి, దైతా గోపాలం వంటి కవులతో పాటు పాపట్ల కాంతయ్య నాటక కవిగా ప్రసిద్ధిచెందాడు. ద్రౌపదీ మానసంరక్షణం (1936) వంటి కొన్ని తొలినాటి సినిమాలకు పాటల సృష్టికల్పన కూడా చేశారు. ఈ పాటలన్నీ గ్రాంధిక భాషా గుబాళింపులతో నిండి, వాటి స్వరగతులు కీర్తనా పద్ధతిలోగానీ మరాఠీ నాటక మెట్లతోగానీ వుండేవి.
రాజమండ్రి గున్నేశ్వరరావు ఈయనను మొట్టమొదటిసారిగా ఆంధ్రదేశానికి పరిచయం చేశారు. చింతామణి నాటక సమాజాలకు కాంతయ్య పాటలు రాశారు. అనంతరం మైలవరం కంపెనీలో వాగ్గేయకారుడిగా చేరి ప్రహ్లద, శాకుంతల, సావిత్రి మొదలయిన నాటకాలకు పాటలురాసి చాలా పేరు తెచ్చుకున్నారు.
నేటికీ వృత్తి నాటక సమాజాల వారు పాడే ప్రార్థనా గీతం ’పరబ్రహ్మ పరమేశ్వర‘ ఈయన స్వరపరచినదే.
వేములవాడ దేవాలయ ఆస్థాన పండితుడిగా ఆమరణాంతం వ్యవహరించారు.
ముంజులూరి కృష్ణారావు
ముంజులూరి కృష్ణారావు ప్రసిద్ధ రంగస్థల మరియు సినిమా నటుడు. నాటకరంగానికి తన జీవితాన్ని ధారపోసిన మహోన్నత వ్యక్తి. బందరు రాయల్ థియేటర్ లో చేరి ప్రహ్లాదలో హిరణ్యకశిపుడు, వేణీ సంహారంలో అశ్వత్థామ, రసపుత్రవిజయంలో దుర్గాదాసు, పండవొద్యోగం, గయోపాఖ్యానం లలో శ్రీ కృష్ణుడు, ప్రతాపరుద్రీయంలో యుగంధరుడు, పిచ్చివాడు, మృఛ్ఛకటికంలో శర్విలకుడుగా నటించారు. 1925లో ఏలూరు మోతే నారాయణరావు కంపెనీలో చిన్న చిన్న పాత్రలు ధరించి, వృద్ధాప్యం వల్ల పాత్రపోషణ చేయలేక, బందా వారి నాట్య పాఠశాలలో ఉపాధ్యాయునిగా పనిచేసి చివరకు ఆర్థిక ఇబ్బందులతో ఒంటరి జీవితం గడిపి అస్తమించారు.
కృష్ణారావు జీవితచరిత్ర ఆధారంగా విశ్వనాథ సత్యనారాయణ ‘తెఱచిరాజు’ నవల వ్రాశాడు.
ముప్పిడి జగ్గరాజు
ముప్పిడి జగ్గరాజు :(1885 - 1938) స్త్రీ పాత్రపోషణలో అందెవేసినచేయి. కాకినాడ సంగీతం అబ్బాయి కంపెనీలో మల్లమ్మ, యశోధర, లీలావతి, చంద్రమతి పాత్రలను పోషించారు. 1902లో రాజమండ్రి లో హిందూ థియేటర్ కంపెనీలో వేణీసంహారం, గయోపాఖ్యానం నాటకాల్లో స్త్రీ పాత్రల్ని ధరించారు. 1906లో స్థాపించిన మానేపల్లి కంపెనీలో అంబడిపూడి కోటయ్య ప్రక్కన సారంగధర లో రత్నాంగి, చిత్రనళీయం లో దమయంతి పాత్రలు, కృత్తివెంటి నాగేశ్వర్ రావు మరియు సత్యవోలు గున్నేశ్వర రావుల నాటకసమాజం లో ప్రముఖ స్త్రీ పాత్రలు ధరించారు. 1913 నుండి 1921 వరకు రాజమండ్రి చింతా వారి థియేటర్ లో నిడసనమెట్టు కొండలరావు, బ్రహ్మజోశ్యుల సుబ్బారావుల సరసన చంద్రమతి, రత్నాగి, కౌసల్య, దమయంతి, లీలావతి, మైనావతి, సీత పాత్రలను ధరించారు. 1922లో బ్రహ్మజోశ్యుల సుబ్బారావు, వెల్లంకి వెంకటేశ్వర్లు, నిడసనమెట్టు కొండలరావు గార్లతో కలిసి వేణుగోపాల విలాస నాటక సభను స్థాపించారు.
బండ్లమూడి సుబ్బారావు
బండ్లమూడి సుబ్బారావు గారు ఆచార్య ఎన్.జి.రంగా ఫౌండేషన్ అధ్యక్షులు, ఎపిసిసి కిసాన్ సెల్ మాజీ అధ్యక్షులు.అతను కాంగ్రెస్ పార్టీ సభ్యుడు మరియు ఒక వ్యవసాయ ఆర్థికవేత్త, వ్యాసకర్త, రచయిత, రాజకీయ మరియు సామాజిక కార్యకర్త, చరిత్రకారుడు మరియు రైతు నాయకుడు.
బండ్లమూడి సుబ్బారావు ప్రకాశం జిల్లా వీరన్నపాలెం (పర్చూరు) లో మే 22,1954 న జన్మించారు. బెనారస్ హిందూ యూనివర్శిటీ లో వ్యవసాయశాస్త్రంలో డాక్టరేటు పట్టా పొందారు. ఆయన ఆంధ్ర ప్రదేశ్ లోని గుంటూరు లో ఫిబ్రవరి 2 , 1982 న ఆనాటి ప్రధానమంత్రి రాజీవ్ గాంధీ చే ప్రారంభింపబడిన "ఇండియన్ కిసాన్ మజ్దూర్ కాంగ్రెస్" కు వ్యవస్థాపక అధ్యక్షుడుగా యున్నారు. ఆయన గత 30 సంవత్సరాలుగా కాంగ్రెస్ పార్టీ సభ్యునిగా యుండి రైతుల సంక్షేమం కోసం కృషిచేయుచున్నారు. ఈయన ఎన్.జి.రంగా పౌండేషన్ కు వ్యవస్థాపక అధ్యక్షునిగా యున్నారు. ఈ పౌండేషన దివంగత నాయకుడు, పార్లమెంట్ సభ్యుడు ఎన్.జి.రంగా పేరు మీద ప్రారంభించారు.అతను అనేక సమావేశాలు, సెమినార్లు, సభలు మరియు సమకాలీన సమస్యలపై సమూహం చర్చలు నిర్వహించారు ఈ ప్రక్రియ ఇంకా కొనసాగుతుంది. ఈయన 1983-85 మధ్య కాలంలో ఇండియన్ ఆయిల్ సీడ్స్ డెవలెప్‌మెంట్ కౌన్సిల్ కు సభ్యునిగా యున్నారు, 1991-94 మధ్య కాలంలో గవర్నింగ్ కౌన్సిల్ ఇనిస్టిట్యూట్ ఆఫ్ అగ్రికల్చర్ ఎక్స్‌టెన్సన్ మేనేజిమెంట్ కు సభ్యునిగా మరియు 1994-96 లో పారదీప్ పోర్ట్ ట్రస్ట్ కు ట్రస్టీ గా కూడా యున్నారు.
వ్యవసాయరంగంపై 25 గ్రంధాలు రచించారు. 1982 లో లండన్ లో జరిగిన వ్యవసాయ ప్రొడ్యూసర్స్ ఇంటర్నేషనల్ ఫెడరేషన్ ఆఫ్ సిల్వర్ జూబ్లీ కాన్ఫరెన్స్ కు భారత ప్రతినిధిగా హాజరయ్యారు. St.Luis, USA లో జరిగిన ప్రపంచ వ్యవసాయ ఫోరం 2007 వరల్డ్ కాంగ్రెస్ కు మే 8-10, 2007 నుండి భారత ప్రతినిధిగా హాజరయ్యారు. జూలై 4-6 నుండి వాషింగ్టన్ DC వద్ద తానా కాన్ఫరెన్స్ లో గౌరవనీయ వ్యక్తిగా ఆహ్వానించబడ్డాడు.అతను కెనడా, ఫ్రాన్స్, ఇటలీ, నెదర్లాండ్స్, సింగపూర్, స్విట్జర్లాండ్, USA మరియు UK వెళ్లాడు.అతను వ్యవసాయంపై శాస్త్రీయ పత్రికలలో ప్రముఖమైన 25 పరిశోధన పత్రాలను ప్రచురించారు. ఈయన తెలుగులో "శ్రీ కృష్ణ దేవరాయలు" అనే చారిత్రాత్మక నవలను ప్రచురించారు. యిది మూడు ఎడిషన్లలో ప్రచురింపబడినది. ఈయన తెలుగులో "బూజుపట్టిన రాజ్యాంగం" అనే పుస్తకాన్ని ప్రచురించారు.17.9.2016 న హైదరాబాదులో మరణించారు.
సూపర్ మేన్
సూపర్ మేన్ ఒక ప్రపంచ ప్రసిద్ధ కథానాయకుడు. ఇతని పై అనేక చిత్రాలు, ధారావాహికలు, కథలు వచ్చాయి.
తిమ్మారెడ్డిపల్లి (హనుమంతునిపాడు)
తిమ్మారెడ్డిపల్లి, ప్రకాశం జిల్లా, హనుమంతునిపాడు మండలానికి చెందిన గ్రామము. పిన్ కోడ్: 523 228. ఎస్.టి.డి కోడ్:08402.2001 వ.సంవత్సరం జనాభా లెక్కల ప్రకారం గ్రామ జనాభా 3,041. ఇందులో పురుషుల సంఖ్య 1,556, మహిళల సంఖ్య 1,485, గ్రామంలో నివాస గృహాలు 640 ఉన్నాయి. గ్రామ విస్తీర్ణం 2,441 హెక్టారులు.
తూర్పున కనిగిరి మండలం, దక్షణాన వెలిగండ్ల మండలం, ఉత్తరాన కొనకనమిట్ల మండలం, తూర్పున పొదిలి మండలం.
అమగంపల్లి
అమగంపల్లి, వైఎస్ఆర్ జిల్లా, శ్రీ అవధూత కాశి నాయన మండలానికి చెందిన గ్రామము.
మార్పు బాలకృష్ణమ్మ
మార్పు బాలకృష్ణమ్మ (జూన్ 13, 1930 - జనవరి 6, 2013) ఉపాధ్యాయ ఉద్యమ నాయకుడు, ఆంధ్రప్రదేశ్ టీచర్స్ ఫెడరేషేన్ మాజీ అధ్యక్షుడు. ఈయన ఆంధ్రప్రదేశ్ శాసనమండలి సభ్యులుగా కూడా పనిచేశారు.
1930 జూన్ 13 వ తేదీన శ్రీకాకుళం జిల్లా మందస మండలం భిన్నల మదనాపురంలో జన్మించిన బాలకృష్ణమ్మ తండ్రి మార్పు పద్మనాభం నుండి కమ్యూనిస్టు రాజకీయాలను వంటపట్టించు3కున్నారు. మరణించిన నాటి వరకూ అదే రాజకీయ ఒరవడిలో రాష్ట్ర ఉపాధ్యాయ ఉద్యమంలో ఇతర ప్రజా సంఘాలతో కలిసి పనిచేశారు. మార్పు బాలకృష్ణమ్మకు ముగ్గురు కుమారులు, ఒక కుమార్తె ఉన్నారు.
మార్పు బాలకృష్ణమ్మ విద్యార్థిదశ నుండే ప్రగతి భావాలను కలిగి ఉండేవారు. ఉపాధ్యాయ శిక్షణ అనంతరం ఎయిడెడ్ పాఠశాలలో టీచర్‌గా చేరి ఉపాధ్యాయ ఉద్యమంలో చేరారు. తర్వాత ఆయన ఉపాధ్యాయ ఉద్యమ పితామహుడిగా అవతరించారు. ప్రాథమికోపాధ్యాయ ఫెడరేషన్‌ను 1960లో ప్రారంభించి మిలిటెంట్ పోరాటాలను నడిపించారు. ఉపాధ్యాయ ఉద్యమంలో ధర్నా వంటి కొత్త పోరాట రూపాలను ప్రవేశపెట్టి విజయం సాధించారు. మార్పు బాలకృష్ణమ్మ 1969 జూన్‌లో గుడివాడలో జరిగిన ఎపిటిఎఫ్ సభల్లో అధ్యక్షుడిగా ఏకగ్రీవంగా ఎన్నికయ్యారు. 1970లో పార్వతీపురం కుట్రకేసులో అరెస్టయ్యారు. రెండున్నర సంవత్సరాల పాటు సోంపేట, విశాఖపట్నం, రాజమండ్రి తదితర జైళ్లలో ఉండి తర్వాత నిర్దోషిగా విడుదలయ్యారు. 1974 నుండి 1985 వరకూ ఉత్తర సర్కార్ ఉపాధ్యాయ నియోజకవర్గం నుండి శాసనమండలి సభ్యులుగా కొనసాగారు. శాసనమండలి ప్రోగ్రెసివ్ డెముక్రటిక్ ఫ్రంట్‌కు నాయకుడిగా ఉండి శాసనమండలిని ఉపాధ్యాయ ఉద్యమ వేదికగా మార్చగలిగారు. 1987లో ఎపిటిఎఫ్‌ను పునర్వ్యవస్థీకరించిన తర్వాత 2008 వరకూ ప్రధానకార్యదర్శిగానూ కొనసాగారు. ఉపాధ్యాయ ఉద్యమకర్తగా అనేక విజయాలను సాధించారు.ఈయన జనవరి 6, 2013 న హైదరాబాద్ లోని ఒక ప్రైవేటు ఆస్పత్రిలో రాత్రి 9.30 గంటలకు తుది శ్వాస విడిచారు.
నికాన్ డి3100
నికాన్ డి3100 14.2 మెగాపిక్సెల్ గల ఒక డిజిటల్ ఎస్ ఎల్ ఆర్ కెమెరా. ఇది ప్రవేశ స్థాయి డి ఎస్ ఎల్ ఆర్ కెమెరా అయిన నికాన్ డి3000 స్థానంలో 10 ఆగష్టు 2010 లో విడుదల చేయబడింది. నికాన్ యొక్క కొత్త EXPEED 2 ఇమేజ్ ప్రాసెసర్ ని ఇది పరిచయం చేసింది. అంతేకాక పూర్తి స్థాయి హై డెఫినిషన్ వీడియో రికార్డింగ్ ని (మోషన్ జెపీఈజీకి బదులుగా) పూర్తి నిడివి ఆటోఫోకస్ మరియు H.264 కంప్రెషన్ లతో జోడించిన నికాన్ డి ఎస్ ఎల్ ఆర్ కెమెరా. ఒక ఫ్రేం రేట్ కంటే ఎక్కువ హై డెఫినిషన్ వీడియో రికార్డింగ్ సౌకర్యాన్ని అందించిన తొలి నికాన్ డిజిటల్ కెమెరా కూడా ఇదే.
దీని వాడుకకై సులభ పద్ధతి వాడుకకి ఒక ఆపరేషన్ ట్యుటోరియల్ ని, అనుభవజ్ఞఉల వాడుకకై మరొక అడ్వాన్స్డ్ ఆపరేషన్ ట్యుటోరియల్ ని విడుదల చేశారు. 19 ఏప్రిల్, 2012న నికాన్ డి3200 ప్రవేశ స్థాయి డి ఎస్ ఎల్ ఆర్ లో దీని స్థానాన్ని భర్తీ చేసింది.
=ప్రాథమిక ఫోటోగ్రఫి=
=సృజనాత్మక ఫోటోగ్రఫి=
=గైడ్ మోడ్=
పై రెండు నాభ్యంతరాన్ని అనుకూలంగా మార్చుకోవటానికి
పై మూడు షట్టరు వేగాన్ని నిర్ధారిస్తాయి
=లైవ్ వ్యూ=
సబ్జెక్టుని బట్టి కెమెరా స్వయంచాలితంగా సీన్ మోడ్ (పోర్ట్రెయిట్, ల్యాండ్స్కేప్, క్లోజ్ అప్, నైట్ పోర్ట్రెయిట్, ఆటో మరియు ఆటో ఫ్ల్యాష్ ఆఫ్) లను ఎంపిక చేసుకొంటుంది.
=రిలీజ్ మోడ్=
=విస్తృత ఛాయాగ్రహణ సౌకర్యాలు=
11 ఫోకస్ పాయింట్లతో ఫోటోని కూర్చవచ్చును
ఫోకస్ చేసిన తర్వాత దానిని అలాగే ఉంచి ఫోటోని మరల కూర్చవచ్చును
1 ఈవీ భేదంతో 100 నుండి 3200 వరకూ. ప్రత్యేక పరిస్థితులకై 6400 మరియు 12800 కూడా లభ్యం.
=పి, ఎస్, ఏ మరియు ఎం మోడ్ లు=
షట్టరు వేగం మరియు సూక్ష్మరంధ్రాలను నియంత్రించే మోడ్ లు.
-5 EV (అండర్ ఎక్స్పోజర్) నుండి -5 EV (ఓవర్ ఎక్స్పోజర్) వరకూ లభ్యం
-3 EV (చీకటిమయం) నుండి 1 EV (ప్రకాశవంతం) వరకూ లభ్యం
లభ్యం
=మెను గైడ్=నికాన్ ఇతర వినియోగదారుని స్థాయి డి ఎస్ ఎల్ ఆర్ కెమెరాల వలె డి3100 కి ఇన్-బాడీ ఆటోఫోకస్ మోటర్ లేదు. పూర్తి స్వయంచాలిత ఆటోఫోకస్ ప్రస్తుతం లభించే ఇంటిగ్రేటెడ్ ఆటోఫోకస్ మోటర్ తో అనుసంధానించబడిన 147 రకాల కటకాలలో ఏదో ఒకటి వాడవలసి ఉంటుంది. ఏదైనా ఇతర కటకంతో ఫోకస్ ని మానవీయంగా కెమెరా యొక్క ఎలెక్ట్రానిక్ రేంజ్ ఫైండర్ తో సరి చేసుకొనవచ్చును.
మార్పులు లేని ఏ-కటకాలని (నాన్ ఏ ఐ, ప్రీ ఏ ఐ, లేదా ఎఫ్-టైప్) మీటరింగ్ లేకుండా ఎలెక్ట్రానిక్ రేంజ్ ఫైండర్ సహాయంతో అమర్చవచ్చును.
The Nikon D3100 has available accessories such as:
ఈ మోడల్ చాలా సమీక్షలని అందుకొనడంతో బాటు అన్ని ఐ ఎస్ ఓ స్పీడ్ లలో తీయబడిన చిత్రాలకి పోలికలని అందుకొన్నది.
నికాన్ డి ఎస్ ఎల్ ఆర్ కెమెరాల శ్రేణిలో ఇదే నికాన్ సంస్థ చే రూపొందించని సారూప్య-సాంఖ్యిక మారకపు పరికరానికి ఇమేజ్ సెన్సర్ ఇంటర్ఫేస్ ని అనుసంధానించబడిన ఏకైక కెమెరా. ఫలితంగా దీని పోటీదారైన కెనాన్ ఈ ఓ ఎస్ 600 డితో పోలిస్తే ఇది కేవలం ఒక క్రియాశీలక పరిధి కెమెరా.
సుళ్ళూరుపేట సుళ్ళు ఉత్సవము
సూళ్ళూరుపేట సుళ్ళు ఉత్సవము ఉత్సవం అన్ని ప్రాంతాల్లోనూ లేక పోయినా, కొన్ని ప్రాంతాల్లో జరుగుతూ వుంటుంది. మరికొన్ని చోట్ల "సిడిబండి ఉత్సవాలు," "గాలపు సిడి ఉత్సవాలు " జరుగుతూ వుంటాయి. సిడి బండి ఉత్సవం కృష్ణా జిల్లా ఉయ్యూరు వీరమ్మ తిరుణాళ్ళలో జరిగేది. "సుళ్ళు ఉత్సవం" ఈ నాటికీ నెల్లూరు జిల్లా సూళ్ళూరు పేటలో చెంగాళమ్మ తిరునాళ్ళలో జరుగుతూ ఉంది. అనాదిగా ఈ ఉత్సవం జరగటం వల్లనే అ ఊరికి సూళ్ళూరు పేట అనే పేరు సార్థకమైన దంటారు. సూళ్ళూరు పేటలో చెంగాళమ్మ దేవస్థానంలో ప్రతి ఏట బ్రహ్మోత్సవాలు జరుగుతూ వుంటాయి.
ఈ ఉత్సవంలో సుళ్ళు ఉత్సవానికి ఎంతో ప్రాముఖ్యాన్నిస్తారు. రాష్ట్రం మొత్తం మీద ఇక్కడ జరిగినంత బ్రంహ్మాండంగా ఈ ఉత్సవం మరెక్కడా జరగదంటారు. సాయత్రం పూట ఆలయ ప్రాంగణంలో దాదాపు ముప్పై అడుగుల ఎత్తులో ఒక స్తంభం నాటి పైభాగాన ఓ రాట్నం అమరుస్తారు. ఆ రాట్నానికి నలభై అడుగుల పొడవున్న మరొక కొయ్యను అమర్చి దానికి ఒక వైపు పాలవెల్లి చట్రం కడతారు. ఆ చట్రానికి జీవంతో వున్న మేకనూ, మనిషి బొమ్మనూ, రోలు, ఒడిబాల ఏర్పాటు చేసి పూల మాలలతో వాటిని అలంకరించి ఒక్కోసారి తొమ్మిది చుట్లు తిప్పుతారు. ఇలా సిడిమాను తిరిగే సమయంలో దానికి కాట్టి వున్న మేగ భయంకరంగా ఆరుస్తుంది. క్రింద యువకులు మేళ తాళాలతో ఆవేశంతో నృత్యం చేస్తూ వుంటారు. తప్పెట్ల మోతలతో దద్దరిల్ల చేస్తారు. ఈ దృశ్యాన్ని ఉత్సవాన్ని ఉత్సవానికి వచ్చిన ప్రజలు విరగ బడి చూస్తారు. ఇంత ప్రాముఖ్యంగా "సుళ్ళు " ఉత్సవం జరగడం వల్ల దీనికి కొంత కాలం "సూళ్ళూరు " అని పిలిచే వారు. అది క్రమాను గతంగా "సూళ్ళూరు పేటగా " మారి పోయింది.
చెంగాళమ్మ తిరునాళ్ళలో అన్నిటి కన్నా ఆసక్తి కరమైన కళా రూపం ఈ సుళ్ళు తిరగటమే. ఈ వుత్సవంలో మహిషాసుర మర్థన... తెప్పోత్సవాలు వైభవంగా..జరుగుతాయి. ఈ ఉత్సవాలకు ఒక్క నెల్లూరు జిల్లా నుంచే కాక, చిత్తూరు, తమిళ నాతు ప్రాంతాల నుంచి కూడా ప్రజలు తండోప తండాలుగా వస్తారు. చెంగాళమ్మ దేవాలయం, మద్రాసు ... కలకత్తా ట్రంకు రోడ్ ప్రక్కనే ఉంది. వచ్చి పోయే వాహనాల వారు అక్కడ ఆగి పూజలు జరిపి వెళుతూ వుంటారు. చెంఘాళమ్మ మహత్తు కలిగిన దేవతగా కొలుస్తారు. బ్రహ్మోత్సవ కార్యక్రమాలు జరిగినన్ని రోజులూ, సంగీత, నృత్య, నాటక, సాంస్కృతి కోత్సవాలు బ్రంహ్మాండంగా జరుగుతాయి. విద్యుద్దీపాలతో ఆ ప్రాంతాన్నంతా రంగు రంగుల బల్పులతో అలంకరిస్తారు. ఈ ఉత్సవంలో ఎక్కడా కనిపించని సుళ్ళు తిరిగే సిడి బండి ప్రత్యేకత ఆకర్షణ.
పండరిభజనలు
ఈ కళారూపం మహారాష్ట్రానిది. పండరి పురంలోని పాండు రంగని వేడుకుంటూ చేసే నృత్యం. పండరి భక్తుల ద్వారా దేశమంతటా వ్వాపించింది. ఇది నృత్య ప్రధానమైన భజన. చేతిలో చిరుతలు, నోటితో పాట, పాటకు తగిన అభినయం. ప్రాముఖ్యం వహించే వాయిద్యాలు డోలక్ .. మద్దెల, కంజిరా, తంబూరా, తాళాలూ, హర్మోనియం మొదలైన వాయిద్యాలతో కూడిన పండరి భజన ఎంతో ఇంఫుగానూ సొంపుగానూ వుంటుంది.పండరి భజనల్లో అన్ని తెగల వారూ పాల్గొంటారు. వీరికి గురువు వుంటాడు. ఇతడు పల్లెలు తిరుగుతూ పండరి భజనలు నేర్పుతూ పొట్ట పోసుకుంటాడు. ఈ భజనలు ఒక ప్రాంతమని కాక ఆంధ్ర దేశంలో చాల చోట్ల చేస్తారు. ఈ భజనలు రాయల సీమ ప్రాంతంలో ఎక్కువతా జరుగుతాయి.
ఈ నృత్యంలో చిన్న పిల్లలే ఎక్కువగా పాల్గొంటారు. పిల్లలకు కాషాయ గుడ్డను నడుముకు కట్టించి, పశుపు పచ్చని జెండాను మూరెడు పొడవు కట్టెకు కట్టించి కుడి చేతిలో పట్టిస్తారు. కాళ్ళకు గజ్జెలు కట్టి బాల బాలికలు సుమారు ఎరవై మంది దాకా పాల్గొంటారు. గురువు మధ్యలో వుంటూ ఒక్కొక్క భంగిమను చూపిస్తూ వుండగా, చుట్టూ పిల్లలు వృత్తాకారంలో నిలబడి అదే భంగిమను అభినయిస్తారు.
ప్రప్రథమంగా గురువు తాళాన్ని ఇలా ప్రారంభిస్తాడు. తక..తక..త .. తక తక ...తక.. తకిట.. తా... కిట... తకిట... తకిట ... తకిట... తరువాత పిల్లలు గురువుకు నమస్కరిస్తారు. నృత్యం ప్రారంభించే ముందు గ్రామంలోని అన్ని దేవతల పేర్లును చెపుతాడు. అప్పుడు పిల్లలంతా ఇలా జై జై అంటారు. పాండు రంగ స్వామికి జై ... కదిరి నరసిమ్మస్వామికి... జై గుంతకల్లు కసాపురం ఆంజనేయ స్వామికి... జై... అంటూ పేరు పేరునా జై కొట్టిస్తాడు.
తరువాత ఈ విధంగా ప్రారంభిస్తారు.
విట్టల్ విట్టల్ ... జై జై విట్టల్
పాండు రంగ విట్టల్ ... పండరి నాధ విట్టల్
గోవిందం భజగోవిందం
ఆనంద బ్రహ్మానందం.
అంటూ కీర్తన పాడుతూ, అన్ని గతులలో తాళం వేస్తూ, అడుగులు వేస్తూ, నృత్యం, చేస్తూ మధ్య మధ్య ఆహా అంటూ చలో అంటూ
పురమును చూడండి పండరి క్షేత్రము చూడండి
సత్యమైన సక్కుభాయి దేవిని చూడండి
మీరు ధరిణిలో ల్ధంరవరము గ్రామము చూడండి
అందమైన బాల భక్తుల భజన చూడండి
ఒక్కొక్క సారి నృత్యంలో పిల్లలంతా గొలుసు ఆకారంలో ఒక్కసారి మెద మీద చేతులు వేసుకుని గుండ్రా కారంగా నిలబడి ఒక్కొక్క కాలిని నేలమీద కొడుతారు. వెనక్కి ముందుకూ వాలుతూ లేస్తూ విన్యాసం చేస్తారు. తాళానికి అనువుగా అడుగుల వేగాన్ని పెంచుతారు.
గోపికలంగ్తా చేతులను వూపుతూ వయ్యారంగా అడుగులు వేసుకుంటూ, శ్రీకృష్ణుని దగ్గర కెళ్ళి రెండు చేతులెత్తి మ్రొక్కుతూ పాట కనుగుణంగా అభినయిస్తారు. శ్రీ కృష్ణుడు వారి మాటలు పట్టించుకో కుండ తిరుగుతూ వుంటారు.
గొల్లవారి నల్లసామిగా గోపాల కిట్న
యిల్లు యిల్లు తిరగవాకుమా
వారు పోతే దారి కడ్డము పోకుమా
గోపాల కిట్న యిల్లు యిల్లు తిరగమాకుమా.
ఇలా పండరి భజనలో, కృష్ణలీలలు చాల ముఖ్యం. శ్రీ కృష్ణుడు చీరలు దొంగలించడం, గోపికలు భంగ పోవటం, ఇద్దరి మధ్యా సంవాదం నడుస్తుంది. ఇలా ఎన్నో పాటలు కృష్ణునికి సంబందించిన భక్తి పాటలతో భజనలు చేస్తారు.
ఈ నృత్యంలో హిందీతో కూడిన గేయాన్ని కొందరు పాండు రంగ భక్తులు రచన చేసారు. అంతే గాక క్షేత్రాన్ని చూసి తరించి భక్తి ఆవేశాలతో ఆ పండరి పాండురంగని పై అనేక గేయాలు రచన చేసారు.ఈ పందరి భజనల్ని బాల బాలికలు చేస్తున్నప్పుడు, వారి వేషాలనూ, నృత్యాన్నీ, పాటలనూ వింటున్న ప్రేక్షకులు సంతోషంతో చూస్తూ వుంటారు. కొందరు పూలమాలల్ని వారి మెడల్లో అలంగరిస్తారు. కొందరు రూపాయలిస్తారు. మరి కొందరు ఈలలతో, కేకలతో కేరింతలు కొడతారు. కొంత మంది నేర్పిన గురువు మెడలో పూల మాలలు వేసి కొత్త బట్టలతో సత్కరిస్తారు. ఈ భజనను అనంత పురం జిల్లాలో వ్వాపింప చేసిన వారిలో ధర్మవరానికి చెందిన, ధర్మవరం వెంకట రాముడు ప్రముఖుడు. ఈయన ఆ ప్రాంతపు పలలెల్లో భజనలు నేర్పుతూ ఆడుతూ, పాడుతూ, ఆ దేవ దేవుణ్ణి తలుస్తూ జీవితాన్నీ సాగిస్తున్నాడని డా: చిగిరిచర్ల కృష్ణా రెడ్డి వారి జానపద నృత్య కళలో వివారించారు.
శివకుమార స్వామీజీ
డా॥శ్రీశ్రీశ్రీ శివకుమార స్వామీజీ కర్ణాటకలోని తుముకూరు జిల్లాలో ఉన్న శ్రీసిద్ధగంగ మఠానికి మఠాధిపతి. ఈయనే శ్రీసిద్దగంగ ఎజ్యుకేషన్ సొసైటీని స్థాపించారు. 1907 ఏప్రిల్ 1 న జన్మించిన ఈయన వయస్సులో శతాధికులు. 1930 లో విరక్తాశ్రమంలోకి ప్రవేశించబడ్డారు. స్వామీజీ మాగడి తాలూకలోని వీరపూరలో పుట్టారు. ఆయనొ వీరపుర మరియు నాగవళ్లిలో ప్రాధమిక విద్యను కలిగి ఉన్నారు. అతను సెకండరీ ఎడ్యుకేషన్ ప్రభుత్వ హైస్కూల్ తుమకూరు, బెంగుళూరు యూనివర్సిటీ నుండి పూర్వ విశ్వవిద్యాలయము మరియు డిగ్రీని సెంట్రల్ కాలేజ్, బెంగళూరులో పూర్తి చేసారు. ఈ సమయములో (1927-1930) రావు బహదూర్ ధర్మప్రవర్ధ గుబ్బి తోటదప్ప హాస్టల్ లో బసచేశారు. ఆయనొక ఆంగ్ల కళాశాలలో చదివారు, అయినప్పటికీ కన్నడ మరియు సంస్కృతంలో నిష్ణాతులు. సాంప్రదాయంగా సంస్కృతంతో పాటూ ఆధునికంగా విజ్ఞానాన్ని చదివించే ఎన్నో విద్యాసంస్థలను ఈయన స్థాపించారు. అందువలనే అన్ని వర్గాలవారూ ఈయన్ని గౌరవిస్తారు.ఈయన చేసిన మానవతావాద పనులకు కర్ణాటక విశ్వవిద్యాలయం ఈయన్ని గౌరవ డాక్టరేట్ తో 1965లో సత్కరించింది. 107 ఏళ్ళ వయసులో కూడా ఈయన సామాజిక కార్యక్రమాల్లో చురుగ్గా పాల్గొంటున్నారు. 2015లో భారత ప్రభుత్వం పద్మభూషణ్ పురస్కారంతో సత్కరించింది.
స్వామీజీ గురుకులంలో దాదాపు 8500 మంది 5 నుండి 16 ఏళ్ళ వయసు పిల్లలకు కులమతాలకు అతీతంగా పూర్తి ఉచితంగా విద్యను అభ్యసిస్తున్నారు. వసతి ఇంకా భోజనం కూడా గురుకులమే భరిస్తుంది. సిద్దగంగ ఆశ్రమం పరిసరాల్లో ఉండే గ్రామస్తుల కోసమని ప్రతియేటా ఒక వ్యవసాయ సంత జరుగుతుంది. కర్ణాటక రాష్ట్ర ప్రభుత్వం 2007 నుండి శివకుమార స్వామీజీ పేర ఆయన శాతాబ్ది సంవత్సర సందర్భంలో ఒక పురస్కారాన్ని ప్రదానం చేస్తుంది. డా॥ఏపీజే అబ్దుల్ కలాం కూడా తను రాష్ట్రపతిగా ఉన్నపుడు ఆశ్రమాన్ని సందర్శించి స్వామీజీని పొగిడారు.
బరంపురం
బరంపురం లేక బరంపూర్ లేదా బ్రహ్మపుర్ ఒడిషా రాష్ట్రంలోని గంజాం జిల్లాలోని ఒక ప్రాచీన పట్టణము. ఈ నగరాన్ని సిల్క్ సిటీ (పట్టు నగరం) అని కూడా వ్యవహరిస్తారు. ఇది ఒడిషా రాజధాని భువనేశ్వర్ నగరానికి సుమారు 130 కిలోమీటర్ల దూరంలో ఉంది. ఈ ప్రాంతంలో తెలుగు మాట్లాడేవారు అధిక సంఖ్యలో నివసిస్తున్నారు.
బ్రిటిష్ పాలన కాలంలో బరంపురం మద్రాసు ప్రెసిడెన్సీలో అంతర్భాగముగా ఉండేది. 1936లో ఈ ప్రాంతాన్ని బ్రిటిష్ ప్రభుత్వం అప్పటికి కొత్తగా ఆవిర్భవించిన ఒరిస్సా ప్రావిన్స్ లో భాగంగా చెయ్యడంతో ఈ ప్రాంతంలోని తెలుగు ఇంకా ఒడియా ప్రజల మధ్య పెద్ద సంఖ్యలో సంఘర్షనలు జరిగాయి. చివరికి గాంధీజీ జోక్యం చేసుకోవడంతో పరిస్థితులు చక్కబడ్డాయి.
బరంపురం ఒడిషా రాష్ట్రపు వాణిజ్య రాజధాని మరియు దక్షిణ ఒడిషా ముఖద్వారము. ఈ కారణం వలన ఇక్కడ రవాణా సదుపాయములు బాగా అభివృద్ధి చెందాయి.
బరంపురం పలు జాతీయ రహదారులతో అనుసంధానమై ఉంది. జాతీయ రహదారి 5 (భారతదేశం) (చెన్నై– కోల్‌కతా) మరియు (గోపాల్‌పూర్– అహ్మదాబాద్) మరియు ఇతర ఒడిషా నగర రహదారులతో ఈ నగరం అనుసంధానమై ఉంది. నగరం లోపల మూడు చక్రాల ఆటోలు ఎక్కువగా ప్రయాణీకుల అవసరార్థం ఉన్నాయి. అలాగే కొద్ది సంఖలో ట్యాక్సీలు కూడా తిరుగుతుంటాయి.
కోల్‌కతా మరియు చెన్నై మహానగరాలను కలుపుతూ సాగే కు అనుసంధానమై ఉంది. ఈ మార్గం ద్వారా భారతదేశం లోని ప్రముఖ నగరాలు మరియు పట్టణాలైన కొత్త ఢిల్లీ, అహ్మదాబాద్, బెంగలూరు, భువనేశ్వర్, చెన్నై, కటక్, ముంబాయి, నాగ్‌పూర్, పూనా, పూరి, విశాఖపట్నం, కోల్‌కతా, రాయ్‌పుర్, సంబల్‌పుర్ లను సులభంగా చేరుకోవచ్చు.
ఈ పట్టణంలో రెండు ఓడరేవులు ఉన్నాయి. అవి అత్యంత పురాతన ఓడరేవు ఐన గోపాల్‌పూర్ మరియు ద్వారా నిర్మితమైన శాటిలైట్ రేవు బాహుదా మౌత్ (ముహన్) ఈ రెండు ఓడరేవులు.
మారేపల్లి రామచంద్ర శాస్త్రి
మారేపల్లి రామచంద్ర శాస్త్రి (నవంబరు 3, 1874 - సెప్టెంబరు 9, 1951) తెలుగు జాతికి పేరు తెచ్చిన వారిలొ ముఖ్యులు. సేవకు మారుపేరు శాస్త్రిగారు. మారేపల్లి వారిని విశాఖ ప్రజలు "కవి" గారు అని పిలిచేవారు.
వీరు కృష్ణా జిల్లా, కనకపల్లి అగ్రహారం లో నవంబరు 3, 1874 లో జన్మించారు. కనక దుర్గమ్మ, శ్రీరాములు వీరి తల్లిదండ్రులు. శాస్త్రి గారు పుట్టింది కృష్ణా జిల్లా అయినా విశాఖపట్టణాన్నే తన స్వంత ఊరు చెసుకున్నారు. ప్రాథమిక విద్య కనకపల్ల గ్రామంలోనూ, కళాశాల విద్య కాకినాడ , విశాఖలోనూ సాగింది. 1893 లో విశాఖ హిందూ కళాశాలలో ఎఫ్,ఎ క్లాసులో చేరడనికి శాస్త్రిగారు తొలుత విశాఖలో అడుగు పెట్టారు. విద్యార్థిగా, విశాఖ వచ్చిన రామచంద్ర శాస్త్రిగారు బహుముఖ సేవల ద్వారా ప్రజల హృదయాలకు సన్నిహితుడై తన మనుగడను విశాఖకు అంకితమిచ్చాడు.
19 వ శాతాబ్ది ఆఖరు దశకంలో "జాతీయ ఉద్యమం" విద్యావంతులలో నెమ్మది నెమ్మది గా దేశభక్తిని ప్రబోధించ సాగింది. 1893 లో కాంగ్రెస్ నివేదిక చదవడంతో శాస్త్రిగారిలో "నా దేశం - నా భాష" అనే అభిమానం వచ్చింది. వీరు చదువు చాలించిఅ తరువాత కొద్దిమాసాలు మునసబు కోర్టులో పనిచేశారు. విశాఖ మిషన్ పాఠశాలలో కొన్నేళ్ళు తెలుగు పండితులుగా పనిచేశారు. "దేశ సేవకు భాషా సేవకు తగినవారిని తయారుచేస్తేనే ఉద్యమాలు ఫలవంతం కాగలవని" కవిగారు తొలి నుంచి భావించారు.
విశాఖపట్నం కేంద్రంగా రామచంద్ర శాస్త్రి గారు వివిధ రంగాలలో సమాజానికి ఉపయుక్తమైన పెక్కు కార్యక్రమాలు చేపట్టారు. సాహిత్య రంగం, సంఘ సంస్కరణ రంగం, విద్యారంగం, నాటక రంగం, దేశ సేవారంగం ఇట్లా శాస్త్రి గారు లేని జనహిత కార్యక్రమాలే లేవంటె ఆశ్చర్యం ఉండదు.
ఎన్నో గ్రంథాలు స్వయంగా రచించి ప్రచురించారు. యువ కవులను ప్రోత్సహించి వారిచే గ్రంథములనూ రాయించారు.
సంగీత మానినీ సమాజము, జగన్మిత్ర సమాజము , కళాభిలాషక నాటక సమాజము మున్నగునవి స్థాపించడంలోనూ లేదా ప్రారంభానికి వీరు మూలకారణమవడమో అయ్యారు. నటులుగా, నాటక దర్శకులుగా, నాటక రచయితగా శాస్త్రిగారు తమ నైపుణ్యం చూపారు.
1913 "హైందవ హితసభ" భారతీయ ధర్మ మును బోధించే సంయమనం స్థాపించారు.
1918 లో ధర్మాశ్రమంలో "ఆంధ్ర కళాశాల" పెద్ద చదువు వారికి చెప్పేది ప్రారంభిచారు. 1912 లో వేద పాఠశాలను, ఆయుర్వేద కళాశాలను నెలకొల్పారు. క్రీడల ప్రోత్సాహానికి 1917 లో విశాఖపట్టణం,వ్యాయామ క్రీడా సంఘం అనుపేరున కొందరి పెద్దల సహాయముతో వ్యాయామ క్రీడల సంఘాన్ని యేర్పాటు చేయించారు.
గ్రంధలయాల ఉద్యమాల కూడా రామచంద్ర శాస్త్రి గారు విశేషమైన సేవ చేశారు.1908 లో హిందూ పఠన మందిరంలో విశాఖపట్టణం గ్రంధాలయమును యేర్పాటు చేశారు. దంత కళాశాల, నేత్ర కళాశాల కూడాస్థాపించారు.
1914 నుండి 1933 వరకు దేశ స్వాతంత్ర్యోద్యమంలో శాస్త్రి గారు పలురకాలుగా సేవలందించారు. 1916 లో కాకినాడ లో జరిగిన ఆంధ్ర మహాసభలో పాల్గొన్నారు. 1918 లో విశాఖపట్టణం జిల్లా ప్రజా సంఘాన్ని స్థాపించారు. వసంతరావు బుచ్చి సుందరవారు గారు వీరికి చేదోడు వాదోడుగా నిలిచారు. 1920 లో కవిగారు, బుచ్చి సుందరవారు పంతులు గారు కలసి నాగపూర్ లో జరిగిన జాతీయ కాంగ్రెస్ సభకు ప్రతినిధులుగా వెళ్ళారు. వీరిలో మల్లిమడుగుల బంగారయ్య గారు వెళ్ళారు.
1923 లో కాకినాడ కాంగ్రెస్ కు ప్రతినిధిగా వెళ్ళారు. 1928 లో జరిగిన అఖిల భారత ఖద్దరు ప్రచారంలో ఆంధ్ర శాఖ తరపున కవిగారు చాలా ప్రధాన పాత్ర వహించారు. 1930 లో జరిగిన ఉప్పు సత్యాగ్రహంలో పాల్గొని, ఆరు నెలల కారాగార శిక్ష అనుభవించారు. 1932 లో శాసనోల్లంఘన కార్యక్రమంలో పాల్గొన్నందుకు ఒక సంవత్సరం వీరికి కఠిన కారాగార శిక్ష విధించబడింది.
1904 లో "కళాభిలాషక కావ్యమాలిక" పేరున పలు గ్రంథాలు ప్రచురించారు. 1926 లో వీరి అధ్యక్షతన "కవితా సమితి" ఆవిర్భవించింది. మహోద్యమం వంటి రామచంద్ర కవి గారు 1951, సెప్టెంబరు 9న లో పరమ పదించారు.
ఊదరబెట్టడం
వరి పంటలో గింజలు ముదిరాక ఎలుకలు బాధ రైతులు ఎదుర్కొంటున్నారు. ఎలుకలు గట్టుల్లో బొరియలు చేసుకొని రాత్రి వేళల్లో వరి కంకులను కొరికి తమ బొరియల్లో దాచు కుంటాయి. వీటి వలన రైతుకు చాలా పంటనష్టం కలుగుతుంది. ఎలుకలను చంపడానికి ఈ రోజుల్లో ప్రభుత్యం ఉచ్చులను, విషపు బిళ్లలను సరపరా చేస్తున్నది. ఇంకా కొన్ని నివారణ మార్గాలను ప్రచారం చేస్తున్నది.
గతంలో "ఇర్ల వాళ్ళు" ఎలుకలను పట్టడాని పలుగు, పార, చిన్న గునపం తీసుకొని పొలాల వెంబడి సతీ సమేతంగా తిరుగుతూ ఎలుక బొరియ కనబడితే అందులోకి పొగ పెట్టి త్రవ్వి ఎలుకలను పట్టి, అవి ఆ బొరియల్లో దాచి పెట్టిన వరి కంకులను చేజిక్కించుకునే వారు. పొగ పెట్టడాన్ని ఊదర పెట్టడం అంటారు. ఒక చిన్న మట్టి కుండకు కింది వైపున చిన్న రంధ్రం చేస్తారు. ఆ కుండలో పిడకలు కొన్ని వేసి నిప్పుపెట్టి దాని నిండుకు కొంత గడ్డిని, పచ్చి ఆకులను వేసి కుండ మూతిని ఎలుక బొరియకు బోర్లించి చుట్టు మట్టి కప్పి వెనక వున్న రంధ్రంద్వారు గాలిని ఊదుతారు. అప్పుడు దట్టమైన పొగ ఎలుకల బొరియలంతా వ్వాపిస్తుంది. ఊపిరాడని ఎలుకలు ఎక్కడో ఒక చోట బయటకు వస్తాయి . అప్పుడు వాటిని పట్టుకుంటారు. కొన్ని ఊపిరాడక లోపలే చనిపోతాయి. ఆ బొరియలను త్రవ్వి చనిపోయిన ఎలుకలను పట్టు కుంటారు. ఆ రోజుకి వారి కుటుంబానికి కావలసిన తిండి గింజలు, కూరలోకి ఎలుకల మాంసం దొరుకుతుంది.
ఇప్పటికీ వీరు ఎలుకలను మెట్ట పైర్లలో, ఇతరత్రా ఎలుకలు, పిట్టలను పడుతున్నారు. ఈ ఇర్ల వాళ్ళు ఒక జాతి ప్రజలు. వారి వృత్తి తేనె తీయడం, ఎలుకలను పట్టడం, చిన్న చిన్న అడవి జంతువులను, పిట్టలను వేటాడ్డం. వీరు పల్లెలకు దూరంగా అడవులకు దగ్గరగా నివసిస్తుంటారు.
ఎలుకల నివారణ
తెలుగు భాషలో వ్యతిరేకార్థాలు
తెలుగు భాషలో వ్వతిరేకార్థాల పుట్టుక పలు విధాలు."న" అక్షరము సామాన్యంగా వ్యతిరేకార్థాన్ని సూచిస్తుంది. హల్లుకు ముందు "న " శబ్దము "అ"గా మారి వ్యతిరేకార్థము: న+ప్రతిష్ఠ = అప్రతిష్ఠ.న+ఏక = (అన్ + ఏక) = అనేక
రాయ్‌పుర్
రాయ్‌పుర్ భారతదేశం లోని ఛత్తీస్‌గఢ్ రాష్ట్ర రాజధాని.
బస్తర్ జిల్లా
బస్తర్ ఛత్తీస్‌గఢ్ రాష్ట్రంలోని ఒక జిల్లా. ఈ జిల్లా కేంద్రము జగదల్‌పుర్. ఇది నక్సలైట్ ప్రాబల్యం గల ప్రాంతము.
పరిపాలనా సౌలభ్యం కొరకు జిల్లాను జగదల్‌పుర్ మరియు బస్తర్ అనే రెండు తెససీల్లుగా విభజించారు. జిల్లా కేంద్రమైన జగదల్‌పుర్ మునిసిపల్ పట్టణము. అందమైన ఈ పట్టణంలో దాదాపు ఒక లక్షా యాభైవేల (1,50,000) జనాభా ఉంది.
2011 జనాభా లెక్కల ప్రకారం ఈ జిల్లా జనాభా 1.411.644 గా ఉంది. ఇది స్వాజిలాండ్ లేదా హవాయి దేశ జనాభాతో సమానము. ఇది భారతదేశంలో 348 వ స్థానంలో ఉన్నది (మొత్తం స్థానాలు 640 ). జనసాంద్రత చదరపు కిలోమీటరుకు 140 నివాసులు (360 / sq mi) గా కలిగి ఉంది. దీని జనాభా పెరుగుదల రేటు దశాబ్దం 2001-2011 పైగా 17,83% ఉంది. లింగ నిష్పత్తి ప్రతి 1000 పురుషులకు 1024 స్త్రీలు మరియు అక్షరాస్యత రేటు 54,94%.
ఖరీఫ్ సీజన్ లో వరి విస్తారంగా సాగుచేస్తారు. 2.39 హెక్టార్ల వ్యవసాయభూమి ఉన్న ఈ జిల్లాలో వరి ఉత్పాదకత మాత్రం చాలా తక్కువగా, అంటే హెక్టారుకు 08.53 క్వింటాలుగా ఉంది. 1.7% మాత్రమే సాగునీటి ప్రాంతము మరియు ఎరువుల వాడకం అతి తక్కువగా, అంటే హెక్టారుకు 4.6 కిలోగ్రాములు మాత్రం ఉండటంతో పంటకు తగిన పోషకాలు అందక, దిగుబడి తక్కువగా వస్తున్నది.
జిల్లా లోని చిత్రకూట జలపాతము ప్రకృతి రమణీయతకు పెట్టింది పేరు. ఈ జలపాతం యొక్క కొన్ని చిత్రాలని ఈ దిగువ చూడవచ్చు.
జలప్రళయం కధలు - ఒకటవ భాగము
జలప్రళయం కథలు - ఒకటవ భాగము
జలప్రళయం (Deluge / Great Flood) అనగా తుఫానుల వల్ల నేల కనుమరుగైపోయేలా భూభాగం అంతటా నీటిలో మునిగిపోవడం. జల ప్రళయం గురించి విభిన్న కథనాలు ప్రపంచమంతటా ఉన్నాయి. భగవంతుడు ఒక్క స్త్రీ పురుషుల జంటను, ప్రతి జంతు పక్షి జాతులలో ఒక జంటను, ప్రతి చెట్టు విత్తనాన్ని మాత్రమే ఉంచి, పాపంతో నిండిపోయిన మిగిలిన మానవాళిని ఒక ప్రణాళిక ప్రకారం జల ప్రళయంతో నాశనం చేసి, తరువాత మానవ జాతిని, జంతు పక్షి జాతులను, మొక్కలను జంతు పక్షి జాతులను, మొక్కలను సృష్టించడం ప్రపంచవ్యాప్తంగా అందరి నమ్మకాల్లో ఉన్న సారాంశం.
నమా వృద్ధుడైపోయాడు. రక్షింపబడిన మనుష్యులను, జంతువులను చంపేస్తే అవి మరో లోకానికి తరలివెళ్ళి అక్కడ
నమ పాలనలో ఉంటాయని భార్య చెబుతుంది. నమకు ఏం చేయాలో తోచలేదు. తల్లి మాట కాదనని కుమారుడు నీల-నల్లని ఆవు ఒక మనుష్యులు కాళ్ళు మాత్రమే కనబడేవిధంగా మ్రింగివేసిన కథను తండ్రితో చెప్పగా, అది అర్ధం చేసుకొన్న నమ తన భార్యను నిలువునా కత్తితో చీల్చాడు. చివరికి నమ అతని జ్యేష్ట కుమారుడితో సహా స్వర్గం చేరి ఆకాశంలో తారావళి (constellation) గా మారిపోయారు. 
ఒక కథ ప్రకారం ఆది మానవుడైన మనువు ఒకసారి చేతులు కడుక్కొనుచుండగా నీటిలో చిన్న చేపను చూశాడు. తనను పెద్ద చేపల భారినుండి రక్షిస్తే తిరిగి మేలు చేస్తానని ఆ చేప పిల్ల మనుతో చెప్పింది. అంతట మనువు ఆ చేపను తీసుకొని దానిని పెద్ద పెద్ద కాలువల్లో వేశాడు. అది పెరిగి పెద్దదవాగా దానిని మనువు సముద్రంలో కలిపాడు. ఆ చేప రాబోయే జలప్రళయం గురించి చెప్పి ఒక ఓడను నిర్మించమని మనువుతో చెబుతుంది. జల ప్రళయం సంభవించగా మనువు తన ఓడను ఆ చేప కొమ్ముకి లంకె వేశాడు. ఆ చేప మనువుని ఓడలో ఉత్తర పర్వతాలకు తీసుకెళ్ళింది. చేప చెప్పిన ప్రకారం అక్కడ మనువు తన ఓడను ఒక చెట్టుకు లంగరు వేశాడు. ఆ విధంగా మనువు, జీవరాశులు మాత్రమే బ్రతికి బయటపడ్డాయి. అక్కడ కరిగించిన వెన్నను, తోడంటు, కుంపెరుగును దేవుళ్ళకు సమర్పించాడు. ఇందులోనుండి ఒక స్త్రీ ఆవిర్భవించింది. ఈ స్త్రీ మనువు కుమార్తెగా చెప్పబడింది. ఆమె ద్వారా సమస్త ఆశీర్వచనాలు, వంశాన్ని విస్తరించాడు. పూర్వపు రోజుల్లో సుమారు గ్రంథ రచయితలందరూ తమ తమ ఆలోచనలకు అనుగుణంగా జలప్రళయ సిద్ధాంతాలను సృష్టించడం గమనార్హం. వివిధ ప్రాంతాలకు, వివిధ సంస్కృతులకు, వివిధ కాలాలకు చెందిన రచయితలు జలప్రళయ సిద్ధాంతాలను ఎందుకు సృష్టించారు అని నేటి చరిత్రకారులకు, రచయితలకు అంతుపట్టలేకున్నది. వేల సంవత్సరాల నుండి మంచు క్రమేణా కరిగిపోతూవుండటం వల్ల సముద్ర మట్టం పెరగడం, సముద్ర కెరటాల వల్ల భూభాగం తరిగిపోవడం జరుగుచున్నది కావున నిజంగానే జల ప్రళయం మానవ చరిత్ర ఆరంభంలో సంభవించియుండవచ్చు, భవిష్యత్తులోనైనా జల ప్రళయం సంభవించవచ్చు అని కొద్దిమంది విష్లేషకుల భావన.
జల ప్రళయం అనేది పాఠకులను ప్రత్యేకంగా ఆకట్టుకొనే అంశం కావున ఎక్కువమంది రచయితలు దాన్ని రకరకాలుగా ప్రస్తావించేవారని, మొదటిసారిగా ఒక రచయిత తన రచనలో ప్రస్తావిస్తే ఇతర రచయితలు కూడా అదే బాటను అవలంబించే అవకాశం లేకపోలేదు కనుక జల ప్రళయం చరిత్ర కాకపోవచ్చని కొద్దిమంది అభిప్రాయం . 2011లో జల ప్రళయ అంశంపై ఒక సిద్ధాంతంతో 2012 అనే హాలీవుడ్ సినిమా కూడా విడుదలైనది.
అయితే సృష్టి వినాశనం జల ప్రళయం వల్ల జరుగదని, వాహనాలు, కర్మాగారాలనుండి విడుదలయ్యే కాలుష్యం, సెల్ ఫోన్ టవర్ల నుండి వెలువడే రేడియేషన్, భూమిలో గనులు - ఇంధనాల వెలికితీత వల్ల రానున్న వెయ్యి సంవత్సరాల తర్వాత భూమి ఉష్ణోగ్రత అనూహ్యంగా పెరిగిపోయి సముద్రాలు, నదులు, సరస్సులు ఇంకిపోయి, సమస్త జీవ జాతి అంతరించిపోయి క్రమేణా మానవుడుకూడా నాశనమైపోవచ్చునని, ఆ విధంగా సృష్టి వినాశనం క్రమేణా సంభవిస్తుందని పలు శాస్త్రజ్ఞుల అభిప్రాయం.
మాలిక్ బిన్ దీనార్
మాలిక్ దీనార్ Malik Deenar (رضي الله عنه) , (also Mālik Dīnār () (మరణం 8 వ శతాబ్ద ఆరంభం) ముహమ్మద్ ప్రవక్త అనుయాయుడు, భారత్ కు వచ్చిన మొదటి సహాబీ, వర్తకం మరియు ధార్మిక ప్రచారకర్త. భారత ఉపఖండలో ఇస్లాం ధర్మ పరిచయం మరియు ప్రచారం కొరకు వచ్చిన ధార్మిక పురుషుడు.
ముహమ్మద్ ప్రవక్త 'మౌజిజా' లలో ఒకటైన చంద్రుడు రెండుగా చీలిపోవడం, అప్పటి కేరళ రాజైన రాజా చేరామన్ పెరుమాళ్ వీక్షించడం, తరువాత, మాలిక్ బిన్ దీనార్ ద్వారా ఈ 'మౌజిజా' గురించి వినడం మరియు ఇస్లాం స్వీకరించడం జరిగింది.
మాలిక్ బిన్ దీనార్ ఉర్సు (مالك دينار عروس) భారతీయ ముస్లింలలో ఒక పండుగ లాంటిదని భావిస్తారు. ఈ ఉరుసు కేరళ వాసులే గాక భారతదేశంలోని పలు ప్రాంతాల ముస్లింలు ఈ ఉర్సు కార్యక్రమానికి హాజరవుతారు. ఈ ఉరుసు ముహర్రంలో జరుగుతుంది. ఈ ఉరుసు కార్యక్రమాలలో జియారత్, పటకాయర్తల్ (మలయాళ భాష) లేదా జెండా ఎగురవేయుట, మరియు అన్నదాన కార్యక్రమాలు జరుగుతాయి.
చెమ్మచెక్క .. చారడేసి మొగ్గ
చెమ్మచెక్క.. చారడేసి మొగ్గా..
అట్లు పొయ్యంగా.. ఆరగించంగా..
ముత్యాల చెమ్మచెక్క.. ముగ్గులెయ్యంగా..
రతనాల చెమ్మచెక్క.. రంగులెయ్యంగా..
పగడాల చెమ్మచెక్క.. పదిరెయ్యంగా..
పందిట్లో మా బావ... పెండ్లి చెయ్యంగా..
సూర్య దేవుడి పెండ్లి... చూసి వద్దాం రండి
మా వాళ్ళింట్లోకి వెళ్ళి... మళ్లీ వద్దాం రండిఅంటూ ఆడపిల్లలు అన్ని పండగల్లోనూ, ఎప్పుడు పడితే అప్పుడు, ఎక్కడ పడితే అక్కడ నలుగురు ఆడపిల్లలు కలిస్తే చాలు, ఈ చెమ్మ చెక్క ఆటను ఎదురు బొదురుగా నిలబడి, చేతులు చాచి, ఒకరి చేతులు మరొకరికి తాటిస్తూ, ఎగురుతూ, గెంతుతూ, వెనకకు ముందుకూ వూగుతూ, అడుగుల లయకు చేతులు తట్టుతూ, పాటలు పాడుతారు. రంగు రంగుల దుస్తులతో వలయాకారంగా, వరుసన తప్పకుండా నృత్యం చేస్తూ వుంటే,అంగ రంగ వైభోగంగా వుంటుంది. మధ్య మధ్య, ఒకరి కొకరు ప్రశ్నకు సమాధానంగా ఇలా ప్రారంభిస్తారు.ధిమిత... ధిమిత
ఏమి ధిమిత? పసుపు ధిమిత
ఏమి పశుపు? తోట పసుపు
ఏమి తోట? ఆకుతోట?
ఏమి ఆకు? తమలపాకు
ఏమి తమ్మ? పుట్ట తమ్మ.ఏమి పుట్ట? పాము పుట్ట
ఏమి పాము? త్రాసు పాము
బాలిక లందరూ ఇలా పాడుతూ వుంటే బాలురు మరో గమ్మత్తు పాట పాడుతారు. చూడండి.
ఏమి త్రాచు? నల్లత్రాచు.
భూమికి తాళం వేస్తే ... రంగా
భోగందానికి ... సవరం దొరికె
సవరం బట్టుకెళ్ళి సాని కిస్తే
సాని నాకు జాబులు ఇస్తే
జాబులు పట్టు కెళ్ళి మామ కిస్తే
మామ నాకు పిల్లనెచ్చే
పిల్ల పేరు మల్లి మొగ్గ
నా పేరు జమీదార్.
ఇలాంటిదే మరొకటి.
కాకీ కాకీ కలవల కాకీ
కాకిని పటుకెళ్ళి గంగలో ముంచితే
గంగ నాకు గంధం ఇచ్చె
గంధం పట్టుకెళ్ళి ... ఆవుకు రాస్తే
ఆవు నాకు పాలు ఇచ్చే
పాలు పట్టుకుని అమ్మకు ఇస్తే
అమ్మ నాకు జున్ను ఎచ్చే
జున్ను పట్టు కెళ్ళి ... పంతులు కిస్తే 
పంతులు నాకు పజ్జెం చెప్పె
పజ్జెం పట్తుకెళ్ళి మామకు ఇస్తే 
మామ నాకు పిల్లనెచ్చే. 
పల్లా పేరు మల్లి మొగ్గ
నాపేరు జమీందార్.
అంటూ పిల్లలిలా కేరింతలు కొడుతూ, తద్దె పండుగలలో బృందాలు బృందలుగా చేరి ఆటల పాటలతో అందరినీ అలరిస్తారు.
కటారుపల్లి
కటారుపల్లి , అనంతపురం జిల్లా, కదిరి మండలానికి చెందిన గ్రామము.. ప్రసిద్ధ తెలుగు పద్య కవి వేమన సమాధి ఈగ్రామంలోనే ఉన్నది.
నామ అపరాధం
నారదుడు సనత్కుమారునితో "గురువర్యా! నామాపరాధములు ఎన్నియో సెలవిండు, జీవుడు నామ యజ్ఞము చేయవలెను. ఆ యజ్ఞము చేయునపుడు పతనము రాకుండుటకు మార్గము కూడా చెప్పుడు. ప్రాకృత బుద్ధితో నామము చేసిన యెడల ప్రాకృత ఫలమునే ఇచ్చును గదా! కావున వీటన్నిటిని గూర్చి విపులీకరించి తెలియజేయుడు" అని అడుగగా, మంగళ స్వరూపుడైన హరియే పరతత్త్వము. అప్రాకృత స్వరూపముతో భగవంతుడు వ్రజ మండలములో విహరించుచున్నాడు. ఆ హరియొక్క నామమును జపము చేయునపుడు కల్గు అపరాధములు ఫది. అవి ఈ క్రింద చెప్పినట్లుగా ఉన్నవి
నీతి శతకము
నీతి శతకము
సీ|| తల్లి గర్భమునుండి ధనముఁదేఁడెవ్వఁడు,
వెళ్ళిపోయెడినాఁడు వెంటరాదు,
లక్షాధికారైన లవణ మన్న మెకాని,
మెఱుఁగు బంగారంబు మ్రింగఁబోఁడు,
విత్తమార్జనఁజేసి వబోఁవిఱ్ఱవీఁగుటె కాని,
కూడఁబెట్టిన సొమ్ము గుడుడు,
పొందుగా మఱుఁగైన భూమిలోపలఁబెట్టి
దానధర్మము లేక దాఁచి దాఁచి,
తే|| తుదకు దొంగల కిత్తురో? దొరల కవునొ?
తేనె జుంటీ గ లియ్యవా తెరువరులకు? భూ.
�సీ|| లోకమం దెవఁడైన లోభిమానవుఁడున్నభిక్షమర్ధికిఁ జేతఁ బెట్టలేఁడు,
తాను బెట్టకయున్నఁ దగవు పుట్టదుకాని
యొరులు పెట్టఁగజూచి యోర్వలేఁడు,
దాతదగ్గఱఁ జేరి తన ముల్లె పోయినట్లు
జిహ్వతోఁ జాడీలు చెప్పు చుండు
ఫలము విఘ్నంబైనఁబలు సంతసము నందు,మేలుకలిగినఁ జాల మిణుఁకుచుండు,
తే|| శ్రీరమానాధ ! యిటువంటి క్రూరునకును
భిక్షుకుల శత్రువని పేరు బెట్టవచ్చు, భూ.
అల్పుడెప్పుడు పలుకు నాడంబరముగాను 
సజ్జనుండు పలుకు చల్లగాను 
కంచు మోగినట్లు కనకంబు మోగునా 
విశ్వదాభిరామ వినుర వేమ!
విశ్వానికి నీతిని భోధించే ఓ వేమనా! కంచు వస్తువు మ్రోగునట్లు బంగారు వస్తువు మ్రోగదు కదా! అలాగే నీచుడు ఎప్పుడూ మంచివానిలా మాట్లాడలేడు!
స్త్రీల ఎడ వాదులాడక
బాలురతో జెలిమిచేసి భాషింపకుమీ
మేలైన గుణము విడువకు
ఏలిన పతి నిందసేయ కెన్నడు సుమతీ!
తాత్పర్యము: స్త్రీలతో ఎప్పుడూ గొడవపడద్దు. చిన్నపిల్లలతో స్నేహం చేసి మాట్లాడవద్దు. మంచి గుణాలను వదలవద్దు. యజమానిని దూషించవద్దు
అక్కరకు రాని చుట్టము
మ్రొక్కిన వరమీని వేల్పు మోహరమునఁదా
నెక్కినఁ బారని గుర్రము
గ్రక్కున విడువంగ వలయుఁ గదరా సుమతీ!
తాత్పర్యము:అవసరమునకు పనికిరాని చుట్టమును, నమస్కరించి వేడిననూ కోరిక నెరవేర్చని భగవంతుని, యుద్ధ సమయమున ఎక్కినప్పుడు ముందుకు పరిగెత్తని గుర్రమును వెంటనే విడిచిపెట్టవలయును.
కార్ల్ డేవిడ్ అండర్సన్
కార్ల్ డేవిడ్ ఆండర్సన్ (సెప్టెంబర్ 3, 1905 - జనవరి 11, 1991) అమెరికన్ భౌతిక శాస్త్రవేత్త . అతను ఎలక్ట్రాన్ కు వ్యతిరేక కణమైన పాజిట్రాన్ 1932 లో కనుగొన్నారు. ఈయన చేసిన ఉత్తమ ఆవిష్కరణకు 1936 లో భౌతిక శాస్త్రములో నోబెల్ బహుమతి లభించింది.
అండర్సన్ న్యూయార్క్ నగరంలో జన్మించాడు. ఈయన స్వీడిష్ నుండి వలస వచ్చిన కుటుంబానికి చెందినవాడు. ఈయన భౌతిక శాస్త్రము మరియు ఇంజనీరింగ్ లను కాల్‌టెక్ (బ్యాచులర్ ఆఫ్ సైన్సు:1927,డాక్టర్ ఆఫ్ ఫిలాసపీ:1930) లో పూర్తిచేశాడు. రాబర్ట్ ఎ. మిల్లికాన్ పర్యవేక్షణలో ఆయన విశ్వకిరణాలపై పరిశోధనలు ప్రారంభించినపుడు ఊహించని విధంగా క్లౌడ్ ఛాంబర్ చిత్రాలలో పరమాణు ఉపకణాన్ని కనుగొన్నాడు. ఈ కణం పరమాణు ఉపకణమైన ఎలక్ట్రాన్తో సమానమైన ద్రవ్యరాశి గలదిగా గుర్తించాడు. కానీ ఈ కణం ఎలక్ట్రాన్ యొక్క ఆవేశం (ఋణావేశం) నకు వ్యతిరేక ఆవేశం (ధనావేశం) ఉన్నట్లు గుర్తించాడు. ఈ పరిశోధన 1932 లో ప్రకటించబడింది. దీనిని యితర శాస్త్రవేత్తలు ఆ తర్వాత కాలంలో ధ్రువీకరించారు. పాల్ డిరాక్ యొక్క సైద్ధాంతిక ప్రిడిక్షన్ పాజిట్రాన్ కూడా ఈ కణ ఉనికిని ఋజువు చేసింది. అండర్సన్ మొకట విశ్వకిరణాలలో ఈ కణాలను కనుగొన్నాడు. ఆ తర్వాత ఆయన సహజ రేడియోధార్మిక పదార్థమైన ThC" (Tl) నుండి వెలువడిన గామా కిరణాలను యితర పదార్థాలపై ప్రక్షిప్తం చేసినపుడు ఫలితంగా పాజిట్రాన్-ఎలక్ట్రాన్ జంటలు యేర్పడుటను ఋజువు చేసెను. ఈయన చేసిన కృషికి 1936 లో భౌతిక శాస్త్రంలో నోబెల్ బహుమతిని "విక్టర్ హెస్"తో పాటుగా పొందారు. మ్యూయాన్ కణం ఉప పరమాణు కణాలు జాబితాలో మొదటిది.
1936 లో అండర్సన్ మరియు ఆయన యొక్క విద్యార్థి ఐన "సేథ్ నెడెర్మేయర్" కలసి మ్యూయాన్ (లేదా "మ్యూ-మీసాన్) అనే పరమాణు కణాన్ని కనుగొన్నారు. ఈ పరమాణు కణం ఎలక్త్రాన్ యొక్క ద్రవ్యరాశికి 207 రెట్లు ఉంటుంది కానీ అది ఎలక్ట్రాన్ తో సమానమైన ఋణావేశాన్ని మరియు 1/2 స్పిన్ ను కలిగి ఉంటుంది. దీనికి కూడా కాశ్మిక్ కిరణాలలోనే కనుగొన్నారు. అండర్సన్ మరియు నెడెర్మేయన్ లు సిద్ధాంతంలో ప్రతిపాదించిన కణం అయిన పైయాన్ను కూడా వీక్షించారు.
అండర్సన్ తన అకడమిక్ మరియు పరిశోధనా జీవితాన్ని "కాల్‌టెక్"లో గడిపారు. రెండవ ప్రపంచయుద్ధ కాలంలో ఆయన రాకెట్ లపై పరిశోధనలు చేశారు. ఈయన 1950 లో "అమెరికన్ అకాడమీ ఆఫ్ ఆర్ట్స్ అండ్ సైన్స్"కు పెలోగా ఎంపిక కాబడ్డారు. ఈయన 1911, జనవరి 11 న మరణించారు.
సీమాంధ్ర
ఆంధ్ర ప్రదేశ్ రాష్ట్రంలోని రాయలసీమ (కర్నూలు, అనంతపురము, కడప మరియు చిత్తూరు), కోస్తాంధ్ర (శ్రీకాకుళం, విజయనగరం, విశాఖపట్టణం, తూర్పు గోదావరి, పశ్చిమ గోదావరి, కృష్ణా, గుంటూరు, ప్రకాశం మరియు నెల్లూరు) ప్రాంతాలని కలిపి సీమాంధ్రగా వ్యవహరిస్తారు. ఆంధ్ర ప్రదేశ్ రాష్ట్రం నుండి తెలంగాణ ప్రాంతం విడిపోయి కొత్త రాష్ట్రంగా ఏర్పడటంతో మిగిలిన ఆంధ్ర ప్రదేశ్ (అనగా రాయలసీమ మరియు కోస్తా ఆంధ్ర) ప్రాంతాన్ని సీమాంధ్ర లేదా నవ్యాంధ్రగా వ్యవహరిస్తున్నారు. 1953న ఏర్పడి 1956 వరకూ కర్నూలు రాజధానిగా కొనసాగిన ఆంధ్ర రాష్ట్రమే ఇప్పటి సీమాంధ్ర. 1956లో కోస్తా ఆంధ్ర మరియు రాయలసీమలతో కూడిన ఆంధ్ర రాష్ట్రం మరియు హైదరాబాదు రాష్ట్రం( ఇప్పటి తెలంగాణ ప్రాంతం) లను ఉమ్మడి ఆంధ్ర ప్రదేశ్ రాష్ట్రంగా ఏర్పాటు చేశారు.
సీమాంధ్ర నాలుగు ప్రాంతాలతో కూడి ఉంది. ఉత్తరాంధ్ర/కళింగాంధ్ర/ఉత్తర కోస్తాగా పిలువబడే శ్రీకాకుళం, విజయనగరం మరియు విశాఖపట్టణం జిల్లాలు ఒక భాగం. మధ్య కోస్తా లేదా గోదావరి జిల్లాలుగా పిలువబడే తూర్పు గోదావరి, పశ్చిమ గోదావరి మరియు కృష్ణా జిల్లాలు రెండవ భాగం. దక్షిణ కోస్తాగా పిలువబడే గుంటూరు, ప్రకాశం మరియు నెల్లూరు జిల్లాలు మూడవ భాగం. రాయలసీమగా పిలువబడే కర్నూలు, అనంతపురము, కడప మరియు చిత్తూరు జిల్లాలు నాల్గవ భాగం.